16 йәшлек үҫмер полицейскийҙарға ярҙам иткән\n23 Апрель 2019, 17:19\nНефтекама ҡалаһында 16 йәшлек үҫмер полицейскийҙарға наркотиктар таратыусыны тоторға ярҙам иткән.\nШулай тип хәбәр итә Башҡортостан буйынса Эске эштәр министрлығы. Был егет полицияға шылтырата ла Комсомол проспектындағы бер йорт электрощитогында соҡсоноусы шикле әҙәм тураһында хәбәр итә, ул электрикка оҡшамауын да белдерә.\nКүп тә үтмәй, полицейскийҙар үҫмер һүрәтләгән йәш кешене ҡулға ала. Тикшереү мәлендә өҫ кейеменән порошокка оҡшаш әйбер һалынған төргәк тә табыла. Һуңынан экспертиза күрһәтеүенсә, ул тыйылған матдә булып сыға.\nВаҡытында күреп ҡалған һиҙгер үҫмергә рәхмәт белдерелә.


Абҙан шарлауығы — Башҡорт Википедияһы\n54°27′40″ с. ш. 56°38′52″ в. д.HGЯO\nАбҙан шарлауығы Викимилектә\nАбҙан шарлауығы (Асы шарлауығы ) — Инйәр йылғаһы янында (Урал алды), Илаҡташ (Һейгәкташ) ҡаяһынан ағып сыға. Башҡортостан Республикаһы Архангел районында урынлашҡан. 1965 йылдан тәбиғәт ҡомартҡыһы. Бейеклеге 6 метр.\nТуристик йәһәттән һәм фәнни яҡтан билдәле урын\nАрхангел районының Абҙан һәм Асы ауылдары араһында, һуңғыһынан 1,5 саҡрым алыҫлыҡта урынлашҡан. Атамалары шул ауылдар исеменән алынған. Тәбиғәттең саф һау һәм таҙа һыу өсөн туристар үҙ иткән ифрат күркәм бер мөйөшө. Ысынлап та, шарлауыҡтың һыуы тап-таҙа һәм тәмле.\nИнйәрҙең таш менән ҡапланған һөҙәк яры өҫтөнә, мең төрлө нурҙар уйнатып, алты метр самаһы бейеклектән бәләкәй генә шарлауыҡ ағып төшә.\nАсы шарлауығын урыҫ теленә «Зеркальный», йә иһә «Ирҙәрҙең күҙ йәше» тип тә тәржемә итәләр. Сөнки алтмышынсы йылдар уртаһына тиклем шарлауыҡ булмаған. Бейек ҡаянан һыу тамсылап ҡына торған. Ошонан сығып, халыҡ төбәкте «Һейгәкташ» тип тә йөрөткән. Ваҡыт үтеү менән һыу юлы нығыраҡ асыла барып, шарлауыҡ хасил булған.\nТәбиғәттең үҙ ҡанундары: шарлауыҡ айырыуса яҙ гөрләп аға, ә йәйен, һыу кәмегәс, ҡая буйлап сөбөрләй. Таштар еүешләнеп, ялтырап торғанға, уны «Көҙгөлө шарлауыҡ» тип тә атағандар.\n«Илаҡташ» карбонат тау тоҡомдарынан тора. Еүеш мүк менән ҡапланған. Шарлауыҡ тауҙың Инйәргә төшкән көньяҡ битләүендә, урманлы текә ҡаяһында урынлашҡан. Төньяҡ битләүе һөҙәк, дала үҫемлектәре менән ҡапланған. Йәйгеһен еләк ныҡ уңа.\nЙәйен шарлауыҡ тапҡырында йылға тәрән түгел, уны кисеп тә үтәләр. Шарлауыҡ төшкән урында сумып сығырға мөмкин.\nАбҙан шарлауығы (Абҙан ауылы исеменән)\nАсы шарлауығы (Асы ауылы исеменән)\n«Көҙгөлө шарлауыҡ» (йәйгеһен таштары еүешләнеп көҙгө кеүек ялтырап торғанға)\n↑ Постановление Совета Министров БАССР от 17.08.1965 № 465\n↑ Конференции :: Институт геологии Уфимского научного центра РАН\nhttp://www.ufaphoto.ru/album/data/p28929;jsessionid=76EBD30B1133B965BB41E5FAA01595F8 2016 йылдың 5 март көнөндә архивланған. фото\nhttp://bashturizm.ru/katalog/sport/vodopady/vodopad-abzanovskij-assinskij-zerkalnyj.html(недоступная ссылка) фото, описание\nОписание и фото водопада\nhttps://ba.wikipedia.org/w/index.php?title=Абҙан_шарлауығы&oldid=1077199 ҡабул ителгән\nБыл бит һуңғы тапҡыр 15:38 27 сентябрь 2021 үҙгәртелгән.


Ғилем – мәңге һүнмәй торған ут » Башҡортостан гәзите\nҒилем – мәңге һүнмәй торған ут\n6-10-2017, 00:15 // Белем һәм тәрбиә // Баҫып сығарырға\nИзге башланғыстарға дәртләндергән, үҙенең өлгөһөндә күркәм тәрбиә биргән, ҙур маҡсаттар менән йәшәргә өйрәткән мөғәллимдәрҙең күңелдәре шат, йөҙҙәре ҡояштай балҡый, йөрәктәре тулы моң, сөнки улар һөнәри байрамын билдәләй. Әйткәндәй, нәҡ Уҡытыусылар көнөндә алдынғыларҙы тантаналы шарттарҙа ҡотлап, бүләк биреү йолаһы республикабыҙҙа күптән килә. Башҡортостан Хөкүмәте Премьер-министры урынбаҫары Салауат Сәғитов иң-иңдәргә наградалар тапшырғанда йәмғиәттә уҡытыусының һәр саҡ ҙур урын биләүенә айырым баҫым яһаны.\nСалауат Тәлғәт улы белдереүенсә, 1 сентябрь һәм 5 октябрь – уҡытыусыларҙы йылы хәтирәләр менән иҫкә алыу һәм ҡотлау өсөн уңайлы көндәр, һәр беребеҙ яҙырға һәм уҡырға өйрәткән апай-ағайҙарын ғүмере буйы иҫләй, хөрмәт күрһәтә.\n– Һеҙ – илебеҙҙең ғорурлығы, фиҙакәр хеҙмәтегеҙ менән дөйөм үҫешкә тос өлөш индерәһегеҙ, – тине вице-премьер республикабыҙ Хөкүмәте исеменән ҡотлап. – Һәммәгеҙ ҙә көн һайын тирә-яҡҡа нур һибәһегеҙ, шытымлы орлоҡтар сәсәһегеҙ. Ваҡыт иҫәбенә тир түгеү үҙ һөҙөмтәһен, әлбиттә, бирмәй ҡалмай. Быға барыбыҙ ҙа шаһит.\nСалауат Сәғитов “Башҡортостандың 100 объекты” исемлегенә мәғариф тармағының да индерелеүе, шулай уҡ һуңғы йылдарҙа балалар баҡсаларының йылдам төҙөлөүе, 2025 йылға тиклем икенсе сменала уҡыуҙы хәл итеү тураһында ла бәйән итте.\nБыл юлы Бөтә Рәсәй конкурсында еңгән 34 уҡытыусы матди дәртләндереү алып, ҡыуаныслы мәлдәр кисерҙе. Шул иғтибарға лайыҡ, бойҙай араһындағы арпа шикелле күренгән берҙән-бер ир-ат мөғәллим Илгиз Ғиләжев (Ағиҙел ҡалаһындағы 1-се мәктәптең физика уҡытыусыһы) әйтеүенсә, ул бәләкәйҙән яҙмышын мәктәп менән бәйләргә уйлаған, ҡыҫҡаһы, хыялын тормошҡа ашырған.\nБүләкләнеүселәр араһынан Өфө ҡалаһындағы 2-се башҡорт лицейының башҡорт теле һәм әҙәбиәте уҡытыусыһы Эльвера Янбаеваның һүҙҙәренә ҡарағанда, әлеге егет һәм ҡыҙҙарҙың ҡыҙыҡһыныусанлығы, төрлө идеялар менән яныуы, инициативалы булыуы шәхсән уның өсөн ҙур шатлыҡ. Балаларға ниндәй ҡараштаһың, улар һиңә лә шундай уҡ мөнәсәбәттә ҡаласаҡ.\n– Ғилем – мәңге һүнмәй торған ут, – тине 22 йыл педагогик стажы булған Эльвера Ислам ҡыҙы. – Мәктәп минең өсөн тормош мәғәнәһен аңлата.\nРәсәйҙең халыҡ уҡытыусыһы Лиза Әһәҙуллина иһә коллегаларына кәңәштәрен бирҙе, маҡсаттан тайпылмаҫҡа өндәне, ә мәғариф министры Гөлназ Шафиҡова әйтер теләктәрен шиғыр юлдарына һалып еткерҙе.


Башҡортостан предприятиелары «Ҡырым — Рәсәйҙең көньяғы 2015» күргәҙмә-форумына саҡырыла // Иҡтисад | новости башинформ.рф\nБашҡортостан предприятиелары «Ҡырым — Рәсәйҙең көньяғы 2015» күргәҙмә-форумына саҡырыла\n13:49, 23 марта 2015 Иҡтисад\nӨФӨ, 2015 йыл, 23 март. /«Башинформ» мәғлүмәт агентлығы, Эльвира Латипова/.\n26-31 майҙа Севастополдә «Ҡырым — Рәсәйҙең көньяғы 2015» аҙыҡ-түлек һәм аҙыҡ-түлек булмаған тауарҙарҙың күргәҙмә-форумы үтә. Башҡортостандың Сәнәғәт һәм инновация сәйәсәте министрлығы республика предприятиеларын унда ҡатнашырға саҡыра.\nКүргәҙмәлә Төркиә, Иран, Ҡытай, Һиндостан, Белоруссия, Ҡаҙағстан, Әрмәнстандың һәм Рәсәйгә ҡаршы санкциялар индереүҙән баш тартҡан башҡа илдәрҙең компаниялары ла буласаҡ.\nПроекттың рәсми сайтында хәбәр итеүҙәренсә, күргәҙмә ике этапта уҙа: 26-27 майҙа — аҙыҡ-түлек булмаған, 30-31 майҙа аҙыҡ-түлек тауарҙары экспозицияһы ойошторола.


«Киске Өфө» гәзитенең сайты - ЙӘМИЛДЕҢ ЙӘМЛЕ ӨЙӨ - 2019 - Мәҡәләләр\nЙӘМИЛДЕҢ ЙӘМЛЕ ӨЙӨ\nЯңыраҡ режиссер Александр Галибиндың “Һеңлекәш” фильмын ҡараным. Һәйбәт, күңелгә ятышлы фильм. Йәшерәк саҡтарҙағы совет кинокартинаһын ҡарағандай булдым. Әммә фильмда яһалма пафос та, совет осорона хас лозунгылар ҙа юҡ. Ни эшләптер, үҙемдең бала сағым күҙ алдына баҫҡандай тойолдо. Уҙған быуаттың 60-йылдары башы, тау-урмандар араһына һыйынып ултырған бәләкәй генә башҡорт ауылы. Өйҙәрҙә кистәрен кәрәсин лампалары тоҡандырыла. Бәғзе көндәрҙә ауыл клубында кинолар ҙа күрһәтелә. Эңер төшкән мәлдә киномеханик бензин менән эшләй торған моторын эшләтеп ебәрә, күп тә үтмәй, уның будкаһынан роликтарҙағы кинолентаның сытырҙап әйләнгән тауышы сыға башлай, ә клуб тәҙрәһенән аҡ сепрәкле экранда бер-бер артлы алмашынып торған кадр-һүрәттәр күренә.\nМәктәпкә төшкәс, ауыл библиотекаһынан китаптар алып уҡый башланым. Тап шул саҡта Мостай Кәримдең “Беҙҙең өйҙөң йәме” исемле китабын уҡып сыҡтым. Әле лә хәтеремдә, ошо бәләкәй генә әҫәр бала күңелемдә ниндәйҙер бығаса тойолмаған яңы хистәр уятты, уны хәҙергесә романтик тойғо, тип атап булалыр. Нишләп шулай булмаһын ти: ауыл малайы Йәмилдең бәләкәй генә донъяһына һуғыш ғәрәсәте нисек итеп ят мөхит ҡыҙы Оксананы килтереп индерһә, китап биттәре ошолай уҡ беҙҙең күңелдәребеҙҙе лә ошо ике бала яҙмышы менән бәйләне.\nБеҙ, һуғыштан һуң тыуған малайҙар һәм ҡыҙҙар, үҙебеҙҙе лә ошо Йәмил һәм Оксаналай тоя инек, сөнки атайҙарыбыҙ, оло ағайҙарыбыҙ ошо ҡәһәрле һуғыштан иҫән ҡайта алған яугирҙар ине. Әммә тик яҙыусы аңы тыуҙырған образдар аша беҙ үҙебеҙ өсөн өр-яңы донъяларҙы астыҡ, ошо икенсе бер ят мөхит кешеләре менән дә дуҫлашып, хатта ки уларҙы иң яҡын туғаныңдай яратыуүп була икәненә төшөндөк. Ошо инде бик алыҫта ҡалған бала саҡ донъябыҙҙа кисерелгәндәрҙе кире ҡайтары алды “Һеңлекәш” фильмы. Тап шуның өсөн режиссер А.Галибин, йәш актерҙар Арыҫлан Ҡырымсурин һәм Марта Тимофеева маҡтау һүҙҙәренә лайыҡ.\nӘйткәндәй, М.Кәримдең был повесы рус теленә “Радость нашего дома”, тип тәржемә ителгән. “Йәм” һүҙе шатлыҡтан бигерәк эске матурлыҡты аңлата, ул гүзәл вә хозур әйбер-күренештәргә ҡарата әйтелә. Йәмилдең үҙ исеме лә ошо уҡ йәм һүҙе менән ауаздаш, ә уның әлегә кес кенә булған донъяһына сит-ят ер ҡыҙы Оксана йәм өҫтәй алған. Кеше менән кеше араһында йәмле һәм кеше йәнле мөнәсәбәттәр барлыҡҡа килһә, уларҙың күңелендә бер-береһенә ҡарата һөйөү тойғоһо хасил була. Шуға күрә әлеге фильмды мин мөхәббәт хаҡындағы кино сәнғәте әҫәре, тип әйтер инем: ике бәләкәстең йәрәктәрендә яралған хисте башҡаса нарыҡлау мөмкин түгел. Мостай Кәримдең балалар өсөн яҙғаны ололар өсөн дә фәһем алырлыҡ. Әгәр йәндәребеҙҙә ошондай хис-тойғолар яралмаһа, йәшәүебеҙҙән дә йәм таба алмай ыҙаланыр инек.\nЯҙылған: 03.10.19 | Ҡаралған: 147


УЛ ЯРАТЫП БАҒА ДОНЪЯҒА!\n8 Март 2020, 11:00\n33 йәшендә генә тол ҡалған көслө ҡатын-ҡыҙҙарҙың береһе ул Миңзәлә Баймырҙина.\nТормош иптәше, йәшләй һөйгән йәре, Яңы Собханғол ауылы бөркөтө Рәсүл был яҡты донъяларҙы 38 йәшендә генә ҡалдырып китә. Мәкерле сир - йөрәк ауырыуы балаларҙы атайһыҙ итә. Береһенән-береһе бәләкәй ете балаһы менән тал сыбыҡтай нескә, йәш Миңзәлә йөрәк түрендәге һигеҙенсе балаһын ҡосоп яңғыҙ ҡала. Ире августа вафат була, ә киләһе йылдың ғинуарында ҡыҙы Таңсулпан донъяға ауаз һала.\nИшле ғаиләне аҫрар өсөн күпләп мал көтә, һыйыр һауа, мәктәптә, почтала эшләй. Анау сама баланы ашатыр, ҡарар кәрәк бит. Таңдан тороп, билен биштән быуып, бәләкәй генә иңдәрендә ҙур яуаплылыҡ тойоп, әллә күпме көс һалып, балаларын кеше итә. Барыһына ла туйҙар үткәреп, оло тормош юлдарына сығара. Ҡайһы бер йылдарҙа йылына икешәр туй үткәрергә тура килә уға.\n-Хәҙер уйлайым да, нисек түҙгәнмен, тием. Эсемдә ут булһа ла, тышҡа сығарманым, кешегә күрһәтеп иламаным, - ти Миңзәлә Сабир ҡыҙы.\nОло ҡыҙы Рәзилә Салауат районында, Гөлназ менән Таңһылыу – Яңы Усманда, Айгөлө менән Рим улы – Яңы Мөсәттә, Аҡсәскәһе – Хәйбуллала, Айбулат улы эргәһендә, бер ишек алдында, Таңсулпан - Өфөлә, Айһылыу Иҫке Монасип ауылында гөрләтеп донъя көтәләр.\nМатериалдың тулы вариантын "Таң" гәзитенең 6 март һанынан уҡығыҙ.


«Салауат Юлаев» – тәүге баҫҡыста » Архив газеты "Йәшлек"\nБашлы кеше ташты аш итер.\nКем ҡулдары өйҙө, ерҙе йәмләй?\nОсрашҡанға тиклем, «Имәнкәй»!\nФәһемле лә, күңелле лә үтте\n«Салауат Юлаев» – тәүге баҫҡыста Яңылыҡтар » Спорт\nРәсәйҙең хоккей буйынса чемпионатының 55-се турынан һуң өс әйләнештәге марафондың лидеры асыҡланды. Өфөнөң «Салауат Юлаев» командаһы – регуляр чемпионаттың еңеүсеһе. Суперлиганың тәүге көндәренән беренсе урынды биләп килгән юлаевсылар плей-офф уйындарына тиклем беренселекте бирмәне. Афарин! Был ҡыуаныслы ваҡиға Башҡортостан хоккейы тарихында беренсе тапҡыр күҙәтелә.\nБөгөн «СЮ» үҙ боҙонда турнир таблицаһының икенсе урынын биләгән «Металлург» (Мг) командаһын ҡабул итә. Ә бына чемпионаттың өсөнсө урыны «вакансияһы» әлегә асыҡ. Уға СКА, ЦСКА, «Локомотив», «Химик» һәм «Аҡ барс» дәғүә итә.\nЮлаевсылар плей-оффты 4 мартта үҙ боҙонда башлаясаҡ. Әлегә 1/8 финалда уйнаясаҡ дәғүәсе билдәле түгел, моғайын, был команда 57-се турҙан һуң ғына, йәғни 1 мартта асыҡланыр. Хоккей командаһы сайтында көйәрмәндәр фекеренә күҙ һалһаң, улар, әлбиттә, беренсе дәғүәсе итеп «Амур», «Витязь» командаларын күрергә теләмәй, ә ҡалғандар «СЮ» өсөн уңайлы.\nПрофессионалдарға уңайлы, уңайһыҙ дәғүәсе юҡ, бары тик сифатлы уйын күрһәтергә кәрәк, ти команда етәкселеге. Шулай булғас, иң көслө хоккейсыларҙы, бөгөн иң шәп тәрбиәләнеүселәрен туплаған «Салауат Юлаев»ҡа уңыштар теләйек. «Алдан ҡысҡырған кәкүктең...» тип әйтерлек булмаһын. Ышанысты аҡла, яратҡан командабыҙ!\nАталы-уллы Михайловтар мөғжизә ҡыла алманы


Республикала бензинға хаҡтар тотороҡланды – Сауҙа һәм ҡулланыусылар хоҡуғын яҡлау буйынса дәүләт комитеты // Иҡтисад | новости башинформ.рф\n17:13, 19 июня 2018 Иҡтисад\nРеспубликала бензинға хаҡтар тотороҡланды – Сауҙа һәм ҡулланыусылар хоҡуғын яҡлау буйынса дәүләт комитеты Фото: Ксения Калинина\nӨФӨ, 2018 йыл, 19 июнь. /«Башинформ» мәғлүмәт агентлығы, Галина Бахшиева/.\nБашҡортостанда бензинға һәм дизель яғыулығына ваҡлап һатыу хаҡтары тотороҡланды, тип хәбәр итә республиканың Сауҙа һәм ҡулланыусылар хоҡуғын яҡлау буйынса дәүләт комитеты.\n«Башҡортостандың Сауҙа буйынса дәүләт комитеты Монополияға ҡаршы федераль хеҙмәт идаралығы, Сәнәғәт һәм инновация сәйәсәте министрлығы һәм Башҡортостанстат менән берлектә автомобиль һәм газ-мотор яғыулығына ваҡлап һатыу хаҡтарына аҙналыҡ мониторинг үткәрә», билдәләнеләр ведомствола. «Улар нефть продукттарын ваҡлап һатҡан республиканың ҙур сауҙа предприятиеларын үҙ эсенә алған. Бөгөнгә ваҡлап һатыу баҙарында хаҡтар тотороҡланды», — тип хәбәр итте Башҡортостандың Сауҙа һәм ҡулланыусылар хоҡуғын яҡлау буйынса дәүләт комитетының матбуғат секретары Нина Никандрова.\nНефть продукттарына хаҡтарҙың үҫешен тотҡарлау өсөн федераль кимәлдә саралар күрелде. Һүҙ, атап әйткәндә, тармаҡҡа һалым йөкләмәһен – бензинға һәм дизель яғыулығына акциздар ставкаһын төшөрөү хаҡында бара.\n«Баҙарҙың конкурентлы булыуын билдәләп үтергә кәрәк. Республика биләмәһендә ике вертикаль интеграцияланған нефть компанияһы һәм 10-дан ашыу бойондороҡһоҙ уйынсы эшмәкәрлек алып бара, — тип өҫтәне Нина Никандрова. — Башҡортостанстат мәғлүмәттәре буйынса, ағымдағы йылдың майында республикала төрлө маркалы бензин һәм дизель яғыулығына ҡулланыу хаҡтары уртаса Рәсәй күрһәткестәренән түбән булды».\nХәтерегеҙгә төшөрәбеҙ, майҙа Башҡортостанда бензиндың хаҡы алты тапҡыр ҡиммәтләнде.\nТеги: сауҙа, бензин, хаҡтар


Ҡотло булһын Яңы йыл! » Башкортостан кызы | Башҡортостан ҡыҙы\nДекабрь айында, журналыбыҙға яҙылыу барышын уйлап, бер аҙ борсолоп йөрөгән мәлдә, Баймаҡ районы ҡатын-ҡыҙҙар советы рәйесе Луиза Дәүләтшина телефондан шылтырата: “Һаумыһығыҙ, бөгөн беҙҙә киләһе ярты йылда “Башҡортостан ҡыҙы”н алдырыусылар һаны бер мең өс йөҙгә тулды. Эргәмдә ауылдарҙа ҡатын-ҡыҙҙар советын етәкләүселәр һәм алтмыш китапханасым ҡыуанып ултыра. Бергәләп тыуып килгән байрам менән ҡотлайбыҙ”, – ти. Уның һүҙҙәренә: “Яңы йыл менән!” – тигән күмәк тауыш ҡушыла. Уларҙың берҙәм һөйөнөсө минең күңелемә лә бәреп инә. Был шатлыҡты, ҡабаланып, хеҙмәткәрҙәргә хәбәр итә һалам.\nБер нисә көндән Башҡортостан Республикаһы Ҡатын-ҡыҙҙар союзы һәммәбеҙҙе лә отчет-һайлау конференцияһына йыйҙы. Килеп инеү менән, Ишембай, Учалы, Әбйәлил, Салауат, Стәрлетамаҡ, Хәйбулла, Бөрйән, Белорет, Мәләүез, Ҡырмыҫҡалы райондары вәкилдәре уратып алып: “Беҙ йөкләмәне үтәнек”, – тип һөйөнсөләй, үҙҙәренең йөҙө балҡып тора. Рәйесебеҙ Рәшиҙә Искәндәр ҡыҙы Солтанованың оранын дәррәү күтәреп алған ҡатын-ҡыҙҙар советтарына рәхмәт тойғоһоноң сиге юҡ. Улар журналыбыҙҙың ҡотон һаҡлап ҡалды. Сөнки бәләкәй генә юғалтыуҙан да ырыҫ кителә. Ә инде ошо ҡоттоң, яҙған мәҡәләлєребеҙгә түгелеп, барса Башҡортостан буйлап таралыуы күңел бәрәкәте, күңел бөтөнлөгө тыуҙыра.\nЯҡшылыҡ бит ул ҡояш кеүек. Миҙгел һәм тәбиғәт торошона ҡарамайынса, көн һайын күккә ҡояш күтәрелә. Уның шифалы нурҙары арҡаһында ер гөл-сәскәгә күмелә, еләк һәм иген бешә, йәшәү дауам итә. Һәр заманда ла изгелек тә кешеләрҙең араларын яҡтырта, ябай ғына көндәргә балҡыш өҫтәй.\n“Ҡотло булһын Яңы йыл”, – тибеҙ. Әсә һөйөүе – бала бәхете. Әсәнең ҡотло ҡулдары – бал да, май ҙа, икмәк тә, гөл дә. Дан һеҙгә, ҡатын-ҡыҙҙар!


Парламент ултырышы үтте - GTRK.TV — Новости Уфы и РБ\nБөгөн Республика парламенты ултырышында ла бурыстар хаҡында һүҙ барҙы. Депутаттар алдында федераль һалым хеҙмәтенең Башҡортостан идаралығы етәксеһе сығыш яһаны. Балалар баҡсаһына түләгәндә бирелгән ташламалар кире ҡайтарыла. Республика парламенты депутаттары мәғариф тураһындағы законға быйыл 30 ғинуарҙа индерелгән үҙгәрештәр ғәмәлен туҡтатып торорға ҡарар итте. Дәүләт Йыйылышы-Ҡоролтайҙың пленар ултырышы ҡарамағына ошо хаҡтағы законға үҙгәрештәр индереү тәҡдимен Республика хөкүмәте сығарҙы. Үҙгәрештәр иһә артабан ташламалар биргәндә ғаиләнең йән башына уртаса килем күләмен бер ярым йәшәү минимумынан икегә тиклем арттырып иҫәпләүҙе күҙ уңында тота. Ташламаны мохтажлыҡ нигеҙе буйынса биреү тәртибе әлегә туҡтатылып тора.Ҡоролтай тарихында беренсе тапҡыр депутаттар алдында Федераль һалым хеҙмәтенең Башҡортостан идаралығы етәксеһе төбәктә һалым һәм йыйымдар тураһындағы ҡануниәттең үтәлеше тураһында мәғлүмәт менән сығыш яһаны. Марат Вәхитов Башҡортостанда бюджеттың бар кимәлдәрен һалым иғәнәләре иҫәбенә тулыландырыу ыңғай бара, тип билдәләне. Урындағы бюджетҡа һалым йыйыу ғына 2015 йыл менән сағыштырғанда 0,7 процентҡа кәмерәк. Депутаттар шулай уҡ Башҡортостанда ауыл хужалығын үҫтереү һәм ауыл хужалығы тауарҙары баҙарын көйләү буйынса дәүләт программаһын үткән йылда бойомға ашырыу йомғаҡтары тураһындағы мәғлүмәтте лә тыңланы. Республикала етештерелгән ауыл хужалығы тауарҙары күләменең яртыһы шәхси-ярҙамсыл хужалыҡтар, 40 проценты күмәк предприятиеларға тура килә, тип белдерҙе Илшат Фазрахманов. Министр фекеренсә, киләсәктә ауыл хужалығы предприятиелары эшмәкәрлеген йәнләндереү зарур. Төбәктә ауыл хужалығы уңыштарына иҡтисади сәбәптәр һәм эшмәкәрлекте ойоштороу алымдарынан тыш тәбиғәт шарттары ла ҡырҡа йоғонто яһай. Быны быйылғы көтөлмәгән һауа шарттары дәлилләй. Ултырышта прокурор протесы буйынса ла ҡарар ҡабул ителде. Ул ғаилә кодексының иртә никахтарҙы теркәү тәртибенең айырым положениеларын ҡағыла. Депутаттар бөгөн барлығы 38 закон проектын тикшерҙе. Улар араһында Рәсәй Дәүләт Думаһына закон сығарыу башланғысы ла бар.


Бәүелделәр ҡурай моңонда » «Йәшлек» гәзите | Газета «Йәшлек»\nГазета "Йәшлек" » Мәҙәниәт һәм сәнғәт » Бәүелделәр ҡурай моңонда\n31.05.2011 Бәүелделәр ҡурай моңонда\nҡурай байрамы быйыл 11-се тапҡыр уҙғарыла. Был конкурс милли уйын ҡоралыбыҙҙың яңынан-яңы мөмкинлектәрен аса, йәш таланттарҙы балҡыта, күңелгә рух күтәренкелеген бирә, йәндәргә йылы, йырлы, зарлы моңон һеңдерә. Дәртле бейеү көйҙәре булһынмы, оҙон көймө – һәр ҡайһыһында халыҡ һулышын ишеткәндәй булаһың. Октябрьский ҡалаһында үткән быйылғы байрамда ла асыҡ яңғыраны был моң – ҡурай моңо, халыҡ моңо.\n250-нән ашыу башҡарыусыны йыйған конкурс ҙур байрамға әүерелде. Ул Октябрьский ҡалаһының 65 йыллыҡ юбилейы менән дә тап килде. Республика ҡурай байрамы һәм ҡала көнө бер байрам булып гөрләне.\nТөрлө йәштәге, төрлө кимәлдәге, төрлө көйҙәр башҡарыусы ҡатнашыусылар бөтә оҫталыҡтарын күрһәтте. Бар ғаләмде ялмап алған моңға иҫереп, берсә уның һағышлы тулҡындарында бәүелде, берсә дәртле көйҙәргә бейергә ынтылып ултырҙы тамашасы. Кисен гала-концертта, «иң-иң»дәр тип табылған конкурсанттар сығыш яһағандан һуң, еңеүселәрҙе лә тәбрикләнеләр.\n3-сө урын Учалының халыҡ ҡурай ансамбленә, Белорет ҡалаһының һәм Ғафури районының балалар ансамблдәренә, Өфө егете Рәдиф Бохарбаев һәм Баймаҡ ҡурайсыһы Илнур Әҙелғужинға тапшырылды. 2-се дәрәжә диплом менән Октябрьский ҡалаһының «Аманат» ҡурайсылар ансамбле, Миәкә районының «Иҙеүкәй» халыҡ ҡурай ансамбле, Өфөнән Таһир Хәмитов һәм Айназ Низаметдинов бүләкләнде. Ә беренсе урынға иһә Баймаҡ ҡурайсылар ансамбле, Ә. Исҡужин исемендәге ҡурайсылар ансамбле, Өфөнән Венер Йылҡыбаев һәм Күгәрсен районынан Алмас Кинйәбулатов лайыҡ булды. Иң ҙур еңеү – гран-при – Өфө ҡалаһынан Илшат Солтангәрәевта. Еңеүсеһенә бүләге лә ниндәй бит әле – LADA (ВАЗ) автомобиле.\nЕңеүселәрҙән тыш, номинациялар ҙа билдәләнде. Иң йәш башҡарыусылар – Миәкәнән Айгиз Диниев, Октябрьский ҡалаһынан Сыңғыҙ Насретдинов махсус бүләктәргә лайыҡ булды. Бәләкәй булыуҙарына ҡарамаҫтан, өлкән ағайҙарынан ҡалышмай егеттәр, бынамын итеп сығыш яһанылар.\nИң өлкән конкурсант – Мәләүездән Тәлғәт Нуриев та махсус приз менән билдәләнде.\nКонкурста ҡатнашыусылар, тәжрибә уртаҡлашып, аралашып, ҡурай оҫталарының кәңәштәрен тыңлап, рухланып таралышты.


Песня «Әсәй (һәм Зифа Хакимова)» исполнителя Elvin Grey. Скачать или слушать онлайн\nПесня «Әсәй (һәм Зифа Хакимова)»\n"Әсәй",тиеп купме йыр йырланған\nКүпме шиғыр юлы теҙелгән,\nСөнки юҡ шул әсәйҙән дә нығыраҡ "Балаларым",тиеп өҙөлгән.\nНисек кенә итеп еткерәйем\nКуңелдәге рәхмәт тойғоhон?\nМаңлайыңдың убәм hәр hырын.\n2) Уҙем әсәй куптән,тормошомда\nӘҙ эсмәнем яҙмыш hурпаhын\nТик hаман да,ғәзиз әсәкәйем,\nИзге кәнәшеңә мохтажмын.\n3) Ғүмереңде беҙгә бағышланың Фәрештәләй беҙҙе hаҡлайhың\nАуыр саҡта тоям иңдәремдә hинең ҡулдарыңдың йылыhын


Порно Уйын – Уйын Бушлай Онлайн Секс Ххх\nТотош Уйын Менән Порно, Ул Һезгә Ошай\nҠасан һеҙ беҙҙең сайтҡа инеп, барлыҡ, һеҙгә кәрәк, - был-һеҙҙең һәм ҡайһы бер браузеры интернет менән файҙалана. Һеҙҙең фантазия һәм донъя һына күсерҙеләр, һәм унда теләгеңә хаттин ашырҙай бер идеяны ла булыуы мөмкин түгел, унда ҡалған иң бысраҡ һәм практика киске невыполненный ҡайһы бер сабый задница тыңлаулы булмаһа, һеҙ шулай уҡ аласыз настроить уларҙы. Яңы донъя матурлығы был секс-уйын HTML5, уларҙың уйын процессы иң яҡшы потрясающий график килгән һәм һеҙҙең менән, һеҙ ул ваҡытта-уйын өлкәндәр өсөн йәки донъялағы ала. Барыһы ла беҙҙә бар, һеҙ беҙҙең сайтыбыҙҙа нимә кәрәк фантазия мөнәсәбәт, мөнәсәбәте булды һәм шулай уҡ ҡатын-ҡыҙ., Персонаж, улар һеҙ трахать булып, ысын булып күренмәҫ өсөн, улар нисек хәрәкәт итә, ә, шулай булғас, улар нисек стонать. Ошондай уйын менән ҡайһы бер персонаждарҙың, бысраҡ һәм сеанс һөйләшеп, улар тәҡдим итәләр, һеҙҙең ҡәтғи кончать мәжбүр итәлер, моғайын. Бындай сайттар менән, беҙҙең кеүек, һеҙ ҙә күберәк кәрәк. Килә, гарем.\nҺеҙ беҙҙең бөтә башҡа теләсә ниндәй платформа нигеҙенә өҫтөнлөк бирелә. Беҙ бушлай тәҡдим секс - был һүҙҙәрҙең ысын мәғәнәһен уйын. Беҙ бер ҡасан да һеҙҙең электрон почта адресы йәки исеме һорай. Беҙ бер ҡасан да һеҙгә сикһеҙ беҙҙең сайттан ҡарарға мәжбүр итә, реклама, реклама ҡарағанда йәки процесс һуҙыла һәм бер ҡасан да уйын-йә әле. Һәм иғәнәләр тураһында бер ниндәй ҙә һорау юҡ. Беҙҙең сайтта бөтә уйындарын үткәреү, башҡа сит платформа итеүгә йүнәлтелгән. Һеҙ беҙҙең өсөн кәрәк тип табылды, һәм һеҙ еңел-елпе ҡарарға секунд коллекция һына. Нисек һеҙ генә һын таптылар, һеҙ ябай мөмкин уйнай башлай., Юҡ, был кәрәкмәй ҙә скачивать, барлыҡ уйындар һәм, улар беҙҙең сайтта барлыҡҡа килеүен, төҙөлөшөн тергеҙеү мөмкин теләсә ниндәй браузер һеҙҙе, һеҙ уны ҡуллана ала. Беҙҙең бөтә потрясающий булды был секс-уйын, теләсә ниндәй браузер йәки смартфондар һәм планшет менән эшләү менән теләһә ниндәй яҡшы. Һәм улар барыһы ла һинеңсә булыр.\nБыл Яҡшы Онлайн Секс Уйындар Платформаһында\nБеҙ күберәк ҡарағанда ябай порноигр сайтында. Беҙ әйтергә теләгән ине, беҙ сексуаль уйындары үҙәге булып тора, сөнки беҙҙең уйыбыҙ таҙара ябай интерфейс менән файҙаландым һәм нисек булған, шулай берләшмәләре һәм функцияларын, улар һеҙ потрясающий онлайн тәжрибә бирә. Бөтә, тип, беҙҙең сайтта буласаҡ беҙ, һеҙ иң хәүефһеҙ ысул булып килә. Бер ҡасан да баш тартырға тура килде, һеҙгә ниндәй ҙә булһа мәғлүмәт. Хатта әгәр һеҙ беҙҙең сайттан йәки форумдар аша башҡа уйынсы менән бәйләнештәр бүлеге комментарий теләйем. Ч өҫтөндә эшләне, хатта беҙ-клиенттар, улар шулай уҡ тәжрибә дискрет тәҡдим ителә, һәм бында барыһы кеүек., Ҡала янында, уйын наслаждайся үҙе өйрәнгән һәм фантазия ғына.


Проект эш - "Шишмә – йәшәү сығанағы”\nИнфоурок › Другое ›Научные работы›Проект эш - "Шишмә – йәшәү сығанағы”\nАсҡын районы муниципаль район\nҠашҡа төп дөйөм белем биреү мәктәбе\n“Шишмә – йәшәү сығанағы”\nТемаһына проект эҙләнеү эше\nЭшләне:8-се класс уҡыусыһы\nҒатауллина Рәйлә Рауил ҡыҙы\nуҡытыусыһы Ғәлиева З.Ғ\nИнеш. Шишмәләр – тәбиғәт байлығы\n1.“Шишмә” һүҙе тыуҙырған ассоциациялар\n2.Сихәт биреүсе -Улаҡлы шишмә\nЙомғаҡлау. Шишмә – йәшәү сығанағы\nПроект эҙләнеү эше\nИсеме: “Шишмә – йәшәү сығанағы”\nШишмәләрҙең тәбиғәт байлығы булыуын иҫбатлау, улар тураһында мәғлүмәттәр туплау, өйрәнеү һәм һығымталарға килеү;\n-Шишмәләребеҙгә ҡарата иғтибар, ихтирам тойғолары уятыу, уларҙы таҙартыу һәм һаҡлауға саҡырыу;\nЕр-һыуҙарыбыҙҙың тарихын, легендаларын өйрәнеүҙе пропагандалау.\nТәбиғәт йәме, йәшәүебеҙ сығанағы булған шишмәләргә барыу, уларҙың хәл-торошон өйрәнеү, ярҙам итеү;\nШишмәләрҙең бөгөнгө хәленә кешеләрҙең , йәмәғәтселектең иғтибарын йәлеп итеү;\nШишмәләрҙең легендаларын яҙып алыу, өйрәнеү, башҡаларға еткереү;\nЭҙләнеү эшен башҡарыуҙы планлаштырыу, план буйынса эшләү;\nМәғлүмәттәр эҙләү, уларҙы туплау, кәрәклеләрен һайлап ҡулланыу;\n-Эҙләнеү проект эшенә ҡуйылған талаптарҙы өйрәнеү һәм ҡулланыу;\nТел төбөндә ниҙәр бар?\nШишмәләр бөтһә,ерҙә тормош та бөтәсәкме?\nБашҡорт теле һәм әҙәбиәте уҡытыусылары алдында сығыш яһау.\nИнеш.Шишмәләр – тәбиғәт байлығы.\nБашҡортостаныбыҙҙың тәбиғәте иҫ киткес матур һәм бай. Башҡа бер ерҙә лә беҙҙәге кеүек күркәмлек: сағыу төҫтәр, ғорур тауҙар, ҡалын урмандар, киң йылғалар, сылтыр шишмәләр юҡтыр ул. Сылтыр шишмәләр. Сылтырмы икән улар? Бөгөн беҙҙең шишмәләр һаҡлауға мохтаж. Тәбиғәтте һаҡлау, ҡарау, яратыу кәрәк. Шишмәләр күрһәм, тәбиғәттең бер мөғжизәһе бит улар, тиеп уйлайым. Уйламаған ерҙә тауҙы йә ерҙе тишеп сығып, үҙҙәренә юл табып, аға ла аға улар. Ә бит шишмәләрҙең һыуы шул тиклем таҙа, саф була, һәр ҡайһыһы дауалау ҡөҙрәтенә эйә. Борон-борондан шишмә буйҙарын таҙа тотҡандар, улар тирәһендә үҫкән ағастарҙы ҡырҡмағандар. Ауылдарҙа ҡоҙоҡтар, колонкалар булмағанда, ауылдың бер осонан икенсе осона тиклем көйәнтәләп һыу ташығандар. Әсәйҙәр һөйләүенсә, оло-оло инәйҙәр ҙә бер ниндәй һуҡраныуһыҙ ошо рәүешле һыуға йөрөгәндәр. Һыуҙы иң изге, иң ҡөҙрәтле көскә эйә тип иҫәпләгәндәр, уның тамсыһын да әрәм-шәрәм итмәгәндәр. Өләсәйҙәр ҙә: “Һыуҙы күп исрафламағыҙ, гонаһҡа батырһығыҙ. Һыуҙың гонаһы ҙур була”, - ти. Улар һыуҙы “биссмилла”һыҙ тотонмай. Шишмә һыуын эсер өсөн генә тотонорға ҡушалар. Ул – дауа, тиҙәр. Йыуынырға йылғанан йә колонканан алабыҙ.\nШишмәләр – тәбиғәт байлығы. Ошо байлыҡтың ҡәҙерен беләбеҙме? Юҡ шул.Күпме шишмәләр бөгөн ташландыҡ хәлдә йә бөтөнләй юҡҡа сыҡҡан. Хөкүмәт тарафынан иғлан ителгән “2017 Экология 8ём айырыуса һаҡлан4ан тёби4ёт билёмёлёрейылы” һөҙөмтәле генә булды. Өмәләр ойошторолоп, күп шишмәләр таҙартылды, кәртәләп алынды, ял итеү урыны итеп ҡулайлаштырылды. Беҙ быға нисек ҡараныҡ? Шишмә буйында ял итәбеҙ ҙә, уны сүп-сар ташлау урынына әйләндерәбеҙ. Беҙҙең ауылға яҡын шишмәгәләргә лә кемдәр генә килеп, һыуын эсеп ҡыуанмай. Әммә күптәр шишмәнең үҙен ҡыуандырмай шул. Беҙ, ауылдың бер төркөм йәштәре, аңлатыу эше лә алып барып ҡараныҡ – һөҙөмтә булманы. Беҙ ташлап киткән пластик шешәләр бер ваҡытта ла шишмә һыуын һаҡлаусы, байытыусы минералдар булып иремәй бит. Быны һәр кем яҡшы белә. Әгәр тәбиғәтте һаҡлауҙы ошо өлкәлә эшләүселәргә, инспекторҙарға ғына ҡайтарып ҡалдырһаҡ, Беҙҙең уйлауыбыҙса, егерме-утыҙ йылдан шишмәләр генә түгел ҙур йылғаларыбыҙ ҙа юҡҡа сығасаҡ. Хәҙер һәр ауылда йылға, шишмә буйҙары ҡый түгеү урынына әйләнгән.\nБер-беребеҙҙән йәшереп түгәбеҙ, ағып китә ул, тибеҙ, етәкселәр ҙә күп осраҡта быға күҙ йомопҡарай. Меңәр йылдар буйына булған нәмә ҡайҙа булһын ул, булған, буласаҡ та тип ҡарау ҡурҡыныс икәнен аңлағанда инде һуң булырға мөмкин. Шишмәләр менән ҡыҙыҡһына башлағас, уларҙың күптәрен ҡарайыбыҙ ҙа ҡасандыр тирә-яҡтарында ағастар, ҡыуаҡтар үҫкәне беленә. Ағастар шишмәләргә, йылғаларға йәшәү көсө бирһә, шишмәләр – уларға. Тәбиғәткә һаҡсыл ҡараш – үҙебеҙгә ихтирам менән ҡарау ул, беҙ бит тәбиғәт балалары.\n“Шишмә” һүҙе тыуҙырған ассоциациялар.\nБыл эште башлағанда 33 кешегә: “ “Шишмә” тигән һүҙҙе ишетеү менән ниндәй ассоциациялар тыуа?” – тигән һорау менән мөрәжәғәт иттек. Улар араһында төрлө йәштәге, төрлө эштәге кешеләр, шулай уҡ мәктәп уҡыусылары ла бар ине.\n11 кеше – сафлыҡ, матурлыҡ;\n5 кеше – ауылым шишмәһе;\n4 кеше – тауышын ишетәм, ҡолағыма шишмә сылтырауы ишетелә.\n3 кеше – йыр;\n2 кеше – һыуыҡ һыу;\n2 кеше – Килен булып төшкәндә юлын күрһәткән шишмә;\n2 кеше – Һыусыҡҡан шишмәһе;\n2 кеше – ял итеү урыны;\n1 кеше – ярҙам һорап илаған тауыш (“шишмәләр ҡаралмай бит”);\n1 кеше – бер нәмә лә.\nҺорауыбыҙға бына шундай яуаптар алдыҡ. Ә беҙ шәхсән “шишмә” һүҙен ишетеү менән өләсәйҙе күҙ алдыма баҫтырабыҙ. Улар гелән шишмә һыуынан ғына сәй ҡайнатып эсерә һәм шишмә һыуын шундай юғарылыҡҡа күтәрә. Уларҙы тыңлаһаң, йәшәүҙең мәғәнәһе лә, ерҙәге иң тәмле эсемлек тә, күп ауырыуҙарға дауа һәм шифа ла ул шишмә һыуы. Өләсәйҙәр шулай күп һөйләгәнгә ләбеҙ шишмәләр менән ҡыҙыҡһынабыҙҙыр тип уйлайбыҙ. Өләсәйҙәр ҙә , улар яратҡан шишмәләрҙең дә ғүмерҙәре оҙон һәм бәхетле булһын.\nҺыуҙың ҡәҙере шишмә ҡороғас ҡына беленә, ти халыҡ мәҡәле.Шишмәләр тәбиғәткә йән өрөүсе булараҡ, борон-борондан бик ҡәҙерле булған. Уның һыуын эсеп сафланғандар, дауаланғандар.\nМәғлүмәттәр туплау барышында “Башҡортостан” гәзитендә баҫылған шундай мәҡәләгә юлыҡтыҡ: “Башҡортостан Тәбиғәттән файҙаланыу һәм экология министрлығы хәбәр итеүенсә, быйыл сифатлы эсәр һыуҙың етмәүе мәсьәләләрен хәл итеү, шишмә эргәһендәге майҙансыҡтарҙы\nтәртиптә тотоу, халыҡ эскән шишмә һыуының гигиена йәһәтенән хәүефһеҙлеген тәьмин итеү маҡсатында республика ҡаҙнаһынан1 миллион һум аҡса бүленде.\nБашҡортостандағы шишмәләр – тәбиәттең үҙенсәлекле байлығы. Улар ғәйәт ҙур экологик, тарихи-мәҙәни, эстетик һәм рекреациялыәһәмиәткә эйә.” Был яҡшы күренеш, әлбиттә. Шишмәләребеҙҙе һаҡлау, ҡурсалау, таҙалыҡта, тәртиптә тотоу хөкүмәт кимәлендә хәл ителеүе шатландыра.Шулай булырға тейештер ҙә ул. Айырым кешеләр йә ауыл халҡы ғына был мәсьәләне тулыһынса хәл итә алмай. “Күмәкләгән яу ҡайтарған”, ти халыҡ мәҡәле. Тәбиғәтебеҙ – уртаҡ байлығыбыҙ. Байлыҡты һаҡлай белергә, уны арттырырыу өсөн тырышырға кәрәк.\nШулай итеп, “Шишмәләр бөтһә, ерҙә тормош та бөтәсәкме?” тигән һорауға алынған яуаптар менән таныштырмаҡсыбыҙ. Бөтәһе 30 кеше ҡатнашты.\n10 кеше: “Юҡ. Ни өсөн шишмә менән бергә тормош та бөтһөн ул”\n16 кеше: “Эйе”\n1 кеше: “Белмәйем”\n3 кеше: “Бәлки.Уйлап ҡарарға кәрәк”\nНи өсөн беҙ тап ошо һорауҙы биреүҙе кәрәкле тип таптыҡ һуң? Халҡыбыҙҙа “Шишмә – йәшәү сығанағы” тигән бик матур һәм мәғәнәле бер әйтем бар. Шишмә йәшәйешебеҙҙең сығанағы булғас, улар ҡороп бөтһә ни булыры билдәле инде. Һығымтаны һәр кем үҙе эшләһен.\nГалиева Зулфия Гилмулловна\nНомер материала: ДБ-368577\nПрезентация поездки на всероссийский форум " ПроеКТОриЯ"\nФ.Туғыҙбаева - "Эй ,яҙмышым минең- Башҡортостан"\nБашкорт теле һәм әҙәбиәте - "Адаптив эш программа"\nБашкорт теле һәм әҙәбиәтенән - "Адаптив эш программаһы"\nИнша - "Тыуған телем - башҡорт телем"\nИнша - "Тыуған телгә юл"\nПрезентация Творческий проект "Мир сказочных чудес"


ИМАНЛЫ БУЛҺЫН БАЛАЛАР!\n12 Июль 2019, 12:28\nИман барҙа—әҙәп бар, тиҙәр. Динен һөйгән илен дә һөйә. Шуға күрә киләсәк быуынды әхлаҡле итеп үҫтереү һәм тәрбиәләү маҡсатында Сибай ҡалаһының «Тәҡүә» мәсете эргәһендә балалар өсөн йәйге лагерь ойошторолған. Унда 7 йәштән алып 14 йәшкә тиклемге ҡыҙҙар һәм малайҙар рәхәтләнеп ял итә ала.\nИман барҙа—әҙәп бар, тиҙәр. Динен һөйгән илен дә һөйә. Шуға күрә киләсәк быуынды әхлаҡле итеп үҫтереү һәм тәрбиәләү маҡсатында Сибай ҡалаһының «Тәҡүә» мәсете эргәһендә балалар өсөн йәйге лагерь ойошторолған. Унда 7 йәштән алып 14 йәшкә тиклемге ҡыҙҙар һәм малайҙар рәхәтләнеп ял итә ала. Тәүге осорҙары улар бергә ял итһә, хәҙер инде ял ҡыҙҙар һәм малайҙар өсөн айырым ойошторолған.\nҠыуанысҡа күрә, ял итеүсе балаларҙың һаны арта бара. Башта егермеләп бала йөрөһә, быйыл улар ҡырҡ самаһы булып киткән.\nЛагерҙы ойоштороусылар балаларға Аллаһтың барлығын һәм берлеген аңлатыуҙы төп маҡсат итеп ҡуя. Бала күңеле—аҡ ҡағыҙ. Уға башта ни яҙаһың, шул ҡала. Фиҡһ фәне уҡытыусыһы Фәниә абыстай әйтеүенсә, ул үҙе ғүмер буйы был донъяға килеүебеҙҙең мәғәнәһе ниҙә тигән һорауға яуап эҙләй. Уны ул, хаҡлы ялға сыҡҡас ҡына, Ҡөрьәндән уҡып таба. «Өләсәйҙәребеҙ биргән дин дәрестәре йөрәктә ташҡа яҙылған һымаҡ ныҡ уйылып ҡалған. Шуға күрә балаларға бәләкәй саҡтан иман, әхлаҡ төшөнсәләрен аңлатып үҫтерергә кәрәк. Улар пәйғәмбәрҙәрҙең кемлеген, уларҙың тарихын да белеп үҫергә тейеш»,—ти ул.\nFөмүмән, лагерҙа балалар аҡыда, фиҡһ, пәйғәмбәрҙәр тарихы фәндәре буйынса белем ала. Бынан тыш һәр дәрес һайын файҙалы доғалар һәм Ҡөрьән аяттарын ятлайҙар, ғәрәп хәрефтәрен өйрәнәләр. Белем биреүсе абыстайҙар бил-дәләп үтеүенсә, уларҙың хәтеренә һоҡланырлыҡ. Балалар бирелгән материалды шунда уҡ отоп ала, бер нәмә лә яҙмаһалар ҙа, киләһе дәрестә үткән темалар буйынса шартлатып яуап бирә. Шуға күрә ошонан файҙаланып, бәләкәй саҡтарында уҡ кәрәкле ғилем биреп ҡалырға кәрәк. Бигерәк тә, 5-6 йәшлектәр отҡорлоҡтары менән айырылып тора икән. Әммә бындай йәштәгеләрҙе айырым осраҡта ғына лагерға ҡабул итәләр.\nБалалар дәрестәргә бик теләп йөрөй һәм уҡытыусы абыстайҙарын ихлас ярата. Был турала мәсеткә ингән ерҙәге стендҡа яҙылған теләктәр һәм ихлас рәхмәт һүҙҙәре һөйләй. Шулай уҡ унда балаларҙың «Аллаһҡа ни өсөн рәхмәтлеһең?», «Пәйғәмбәрҙе күрһәң, нимә эшләр инең?», «Бөгөн ниндәй яҡшы эштәр баш-ҡарҙың?» кеүек һорауҙарға бик эстәлекле һәм ҡыҙыҡлы яуаптары ла урынлаштырылған.\nЛагерҙа дәрестәрҙән тыш төрлө мауыҡтырғыс конкурстар һәм викториналар ойошторола. Балалар Ҡөрьән аяттарын яттан һөйләп, хыялдарындағы мәсетте һүрәткә төшөрөп, ожмахты нисегерәк күҙ алдына килтереүҙәре хаҡында иншалар һәм шиғырҙар яҙып, көс һынаша. Дәрестәрҙән бушаған арала «Мөхәммәдиә» мәҙрәсәһенән практикаға килгән Әҙилә һәм Юлиә апайҙары төрлө уйындар менән кескәйҙәрҙең күңелен күрә. Был мөләйем ҡыҙҙарҙың береһе Ханты-Манси ҡалаһынан, икенсеһе—Ишембайҙан.\nБалалар бәләкәй саҡтан хеҙмәт тәмен белеп үҫергә тейеш тигән маҡсат менән дә эш итә лагерҙы ойоштороусылар. Шуға күрә бәләкәстәргә ҡул эштәрен, бешереп алып килгән тәмлекәстәрен һатып аҡса эшләү мөмкинлеген бирер өсөн төрлө күргәҙмәләр, уйындар ҙа уҙғаралар. Шул уҡ ваҡытта Ислам дине буйынса дөрөҫ итеп һатыу итеү ҡағиҙәләрен дә өйрәтәләр.\n«Тәҡүә» мәсетенең имам-хатибы Әғләметдин хәҙрәт лагерь эшен ойоштороуҙа ярҙам күрһәткәндәре өсөн Руслан Йәрмөхәмәтовҡа һәм Юнир Аҫылбаевҡа оло рәхмәт һүҙҙәрен еткерә. «Балаларға Арҡайым ҡасабаһы мәсетенә ҡунаҡҡа барып ҡайтыу ҙа, музейҙағы ҡыҙыҡлы экскурсия ла бик оҡшаны»,—ти ул. Баҡтиһәң, күптәре быға тиклем музейҙа бер тапҡыр ҙа булмаған икән.\nБалалар—беҙҙең киләсәгебеҙ. Шуға күрә уларҙың күңелдәренә тик изгелек орлоҡтарын ғына сәсеү зарур. «Кескәйҙәр мәсеттә өйрәнгән доғаларҙы ғүмерлеккә иҫтәрендә ҡалдырыр, аҙаҡ беҙҙең өсөн доға ҡылыр. Балалар ошо дәрестәр арҡылы динде дөрөҫ итеп дауам итеүсе изге вариҫтарыбыҙ булһын ине»,—тигән изге теләктә ҡалды лагерҙа әхлаҡ ғилемен биреүсе Сания абыстай. Уның изге теләктәренең тормошҡа ашыуын, өмөттәренең аҡланыуын теләп ҡалабыҙ.


Башҡортостанда газондарҙа һәм балалар майҙансыҡтарында машина ҡалдырып киткән өсөн штраф 1-2 мең һум тәшкил итә // Иҡтисад | новости башинформ.рф\n14:13, 25 марта 2019 Иҡтисад\nБашҡортостанда газондарҙа һәм балалар майҙансыҡтарында машина ҡалдырып киткән өсөн штраф 1-2 мең һум тәшкил итә Фото: Олег Яровиков\nБашҡортостанда газондарҙа, балалар һәм спорт майҙансыҡтарында автомобилдәрен ҡалдырып китергә яратҡан водителдәрҙе 1-2 мең һум күләмендә штраф көтә. Вазифалы кешеләр өсөн штрафтың суммаһы — 5-10 мең һум, юридик берәмектәр өсөн 20-30 мең һум тәшкил итә. Ҡабаттан боҙған өсөн штраф күпкә арттырыла: граждандар өсөн — 3-4 мең һум, вазифалы кешеләр өсөн — 15-20 мең, юридик берәмектәр өсөн — 35-50 мең.\n28 мартта Башҡортостан Дәүләт Йыйылышы депутаттары үҙҙәренең сираттағы пленар ултырышында республиканың Административ хоҡуҡ боҙоуҙар тураһында кодексына үҙгәрештәр индерергә ниәтләй. Газондарҙа, сәскәлектәрҙә, башҡа йәшелләндерелгән биләмәләрҙә, балалар, спорт майҙансыҡтарында транспортты ҡалдырып киткән, шулай уҡ ошо биләмәләр буйлап үткән өсөн яуаплылыҡ билдәләнә.\n«Газондағы парковка проблемаһы тәүге йыл ғына тикшерелмәй. Был — халыҡтың да, власть органдарының да ризаһыҙлығын тыуҙырған ҙур етешһеҙлек. Төрлө кимәлдәге депутаттарға һайлаусыларҙан ялыуҙар йыш килә. Ҡыҙғанысҡа ҡаршы, быға тиклем ғәмәлдә булған закондар ғәйеплеләрҙе һөҙөмтәле язаға тарттыра алманы. Штрафтар судта ҡаралып кире ҡағылды, закон боҙоусылар яуаплылыҡтан ҡасты. Проблема федераль һәм республика ҡануниәтендә газон төшөнсәһенең нығытылмауына бәйле ине. Хәҙер республика парламентарийҙарына күптән борсоған темаға нөктә ҡуйырға кәрәк. Ошондай хоҡуҡ боҙоуҙарға юл ҡуймауға йүнәлтелгән закон әҙерләнгән», — тине республика парламенты спикеры Константин Толкачев.\nТеги: штрафтар, Башҡортостан Республикаһы Дәүләт Йыйылышы


Олег Кошевой 1926 йылдың һигеҙенсе июнендә Чернигов өлкәһенең Прилуки ҡалаһында тыуа. 1940 йылда Ворошиловград (\nәлеге ваҡытта Луганск) өлкәһенең Краснодон ҡалаһына күсеп килә.\nКраснодонды немец фашистары баҫып алғас, Олег өлкән подпольщиктар етәкселегендә "Йәш гвардия" ойошмаһын төҙөүҙә ҡатнаша. Ул ойошманың комиссары һәм штаб ағзаһына әйләнә. "Йәш гвардия" немец - фашист илбаҫарҙарына ҡаршы\nгеройҙарса көрәш алып бара.\n"1943 йылдың ғинуарында йәш гвардиясыларҙың ойошмаһы фаш ителә. "Йәш гвардиясыларҙың күп кенә ағзалары ҡулға алына һәм гестапо төрмәһенә ырғытыла. Олег Кошевой фронт һыҙығын үтергә тырышып ҡарай, әммә Картушино станцияһында ун ы ҡулға эләктерәләр һәм гестапоға алып киләләр. Унда "Йәш гвардияның" башҡа етәкселәре лә була".\nАрхив документынан алынған юлдар:\n"Олег Кошевойҙы 1943 йылдың 22 ғинуарында Картушино станцияһы эргәһендә ҡулға алалар. Уны туҡтатып кеҫәләрен тикшергәс, пистолет табалар, һәм егетте туҡмап, һаҡ аҫтында\nРовенькиға оҙаталар. Пальто эслеге аҫтында ике ағза билеты бланкыһы һәм "Йәш гвардияның" мисәте табыла. Олег үҙенең "Йәш гвардия" ойошмаһы комиссары булыуын йәшермәй. "Алты көн\nһорау алыу ваҡытында уның сәстәре саллана".\nЙыртҡыстарса язалағандан һуң, 1943 йылдың 9 февралендә Олег Кошевой атып үлтерелә.\nГеройҙың һуңғы минуттарын үҙенең "Йәш гвардия" романында Александр Фадеев түбәндәгесә һүрәтләй: "Олег фельд - комендант Клер алдында тора, ҡулдары һынған, биттәре һурылғанлыҡтан яңаҡтары нығыраҡ беленә. Сикә сәстәре ап - аҡ . Әммә алтынһыу керфектәре аҫтынан ҙур күҙҙәре башҡа ваҡытта н да асығыраҡ ҡарай. Клер алдында ун алты йәшлек малай түгел , ә йәш юлбашсы тора, ул тормошта үҙенең юлын ғына түгел, ә\nхалҡының һәм тотош кешелектең дә юлын асыҡ күрә. Һәм ул былай ти:\n- Һеҙ хәүефле түгел, һеҙ тар - мар ителгәнһегеҙ һәм көндәрегеҙ һанаулы ҡалған, - һеҙҙе тыуҙырыусылар ҡурҡыныс...\nМин бары тик үҙ халҡым һәм дөйөм кешелектең сафтарында ғәҙел, намыҫлы тормош өсөн көрәшә алмаясағыма ғына үкенәм. У ның өсөн көрәшеүселәргә үҙемдең һуңғы сәләмемде ебәрәм...\nСССР Юғары Совет Президиумының Указы менән "Йәш гвардия" йәшерен ойошмаһының комиссары Олег Васильевич Кошевойға үҙе үлгәндән һуң Советтар Союзы Геройы исеме бирелә.\nӨфө ҡалаһының 64 - се мәктәбендә эшләүсе йәш гвардиясылар\nмузейында йыйылған материалдар "Йәш Гвардия" ойошмаһы ағзаларының тормошон һәм батырлығын сағылдыра. Был музейға Б ашҡортостандың төрлө ҡала һәм райондарынан меңләгән уҡыусылар килә. Уға әҙәбиәт уҡытыусыһы Александр Алексеевич Федоров нигеҙ һалған. Музейҙа эшләүсе уҡытыусылар һәм уҡыусылар төрлө йылдарҙа Краснодон, Ровеньки, Ворошиловград ҡалаһында булып ҡайта. Улар тере ҡалған йәш гвардиясылар,\nгеройҙарҙың туғандары, таныштары менән осраша, ҡиммәтле\nэкспонаттар: әңгәмә яҙмалары, документтар, китаптар, хәрби йылдарҙа сыҡҡан гәзиттәр, фотопленкалар алып ҡайта. Геройҙар\nҡәберенән алынған бер ус тупраҡ музей өсөн иң изге ҡомартҡы . Ул махсус капсулала һаҡлана. Музейҙа А. А. Фадеевтың 14 те лдә сыҡҡан ( немец, инглиз, хинди, венгр, СССР халыҡтары тел дәре) романы бар. Музейҙа шулай уҡ Олег Кошевойҙың көндәлеге , йәш гвардиясыларҙың ата - әсәләренең сығыштары яҙмалары һаҡлана.\nӨфөлә Олег Кошевойҙың урамы Калинин районында урынлашҡан ( "Кремль урамы" туҡталышы). Урамға был исем\n1949 йылда Черниковка башҡарма комитеты ҡарары менән бирелә.


«Киске Өфө» гәзитенең сайты - ҺАҠЛАНҒАНДЫ... - 2020 - Мәҡәләләр\nӨфөләге 22-се ашығыс медицина ярҙамы дауаханаһының реанимация һәм тиҙләтелгән дауалау бүлексәһе мөдире Рөстәм Ғәбиҙуллин ковид-госпиталь шарттарында "ҡыҙыл зона"ла ауыр пациенттар менән эшләй. Ул вируслы пневмония менән ауырығандарҙың ғүмерен ҡотҡарыу буйынса реанимация эшен ойошторған. "Башинформ" агентлығы хәбәрсеһе уға ошо ҡурҡыныс сир тураһында бер нисә һорау менән мөрәжәғәт итте.\nПневмония һәм коронавирус араһында ниндәй айырма?\nВрач һүҙҙәренсә, пневмония - үпкә туҡымаһының киҫкен сире. "Йәғни, вирус йә бактерия үпкә туҡымаһын зарарлай һәм һауа тулған альвеолалар киңлеген шеш шыйыҡлығы менән тултыра. Бының нимә икәнен беләбеҙ: пациентҡа вирусҡа ҡаршы препараттар (әгәр ул вируслы пневмония булһа) йәки антибиотик (бактериаль пневмония булһа) бирәбеҙ. Үпкә туҡымаһындағы вирус йә бактерия юҡ ителһә, кеше һауыға", - ти Рөстәм Ғәбиҙуллин. Коронавирусҡа килгәндә, бында хәл күпкә ҡатмарлыраҡ. "Инфекция тын алыу юлдарына эләкһә, үпкә туҡымаһын ғына түгел, тотош организмды зарарлай башлай. Был сир шул тиклем мәкерле һәм ҡурҡыныс. Уның һөҙөмтәһендә беҙҙең организмды һаҡларға тейешле иммунитет системаһы көсөргәнешле рәүештә эшләргә тотона һәм вирус менән генә көрәшмәй, ә барлыҡ ағзаларға ла, үпкәләргә, бауырға, бөйөрҙәргә, ашҡаҙан аҫты биҙенә, баш мейеһенә зыян килтерә башлай. Беҙ уны үҙ-ара "берсерка ярһыуы" тип йөрөтәбеҙ: организмдың һаҡланыу реакцияһы үҙен-үҙе үк һәләк итергә мөмкин. Вирус китеүен-китә, әммә ул организмда ҡот осҡос эҙемтәләр ҡалдыра", - ти врач.\nКоронавирустан нисек һаҡланырға?\nРөстәм Ғәбиҙуллин әйтеүенсә, иң мөһиме - ул аҡыл. "Сәләмәт тормош алып барыуға күсегеҙ. Тейешенсә йоҡлағыҙ, тәүлегенә ике сәғәттән дә кәм булмаған ваҡыт саф һауала йөрөгөҙ һәм дөрөҫ туҡланығыҙ, шулай уҡ алкоголь, тәмәке кеүек зарарлы ғәҙәттәрҙән баш тартығыҙ", - ти реанимация һәм интенсив терапия бүлексәһе мөдире. Билдәләнгән эпидемиология нормаларын үтәгеҙ, тигәндә, бында һүҙ йәмәғәт урындарында социаль дистанция, битлек кейеү, шәхси гигиена тураһында бара.\nКомпьютер томографияһы һәм рентген үтергә сиратта тормаҫ өсөн врачтар өйҙә ҡандағы кислородты тикшереү өсөн махсус прибор менән файҙаланырға кәңәш итә. Эксперттар билдәләүенсә, уның ярҙамында үпкәлә проблема башланыуын белергә мөмкин. "Өй шарттарында пульсоксиметр приборы менән тикшерергә мөмкин. Уның ярҙамында ҡандағы кислород кимәлен үлсәйҙәр. Кешелә ул 95 проценттан да кәм булырға тейеш түгел. Әгәр ҙә тыныс ваҡытта 95 проценттан кәм икән, тимәк, был үпкәлә проблема бар тигәнде аңлата. Үпкә эшмәкәрлеге торошон ошондай ысул менән тикшерергә лә мөмкин: әгәр ҙә элек өсөнсө ҡатҡа еңел менеп, ә хәҙер икенсе ҡатта тын алыуы ауырлашһа, уйланырға урын бар", - ти медик.\nCOVID-19 вирусының төп билдәһе\n"Халыҡ-ара эксперттар билдәләүенсә, коронавирустың төп билдәһенә еҫ һәм тәм тойоу һәләте юғалыуы инә. Икенсеһе - тән температураһы күтәрелеүе. Өсөнсөһө - ҡоро йүтәл", - ти медик. Уның әйтеүенсә, сирҙең тәүге стадияһында конъюнктивит барлыҡҡа килеүе, ишетеү һәләте боҙолоуы мөмкин. "Был осраҡта температураны үлсәргә кәрәк, әгәр ҙә 37-нән юғары булһа, был инфекцияның үҫеше хәүефе тураһында әйтергә була", - тип өҫтәне врач.\n- Роспотребнадзор балаларҙа коронавирустың йыш осраған билдәләрен атаны. Ведомствоның Эпидемиология буйынса фәнни-эҙләнеү үҙәге директоры урынбаҫары Александр Горелов әйтеүенсә, COVID-19 менән ауырыған үҫмерҙәрҙә температура һәм йүтәл күҙәтелә, респиратор инфекция билдәләре булмағанда ашҡаҙан менән бәйле проблемалар барлыҡҡа килә. Еҫ тоймау билдәһе булмауы ла бар, балалар йыш ҡына был тойғоно аңлата алмауы ла мөмкин. "РИА Новости"ҙа коронавирус ваҡытында балиғ булмағандарҙа Кавасаки синдромы күҙәтелеүе хаҡында мәғлүмәт бирелгәйне. Был осраҡта тән температураһы күтәрелә, тәнгә сабыртма сыға, эс ауырта, уҡшыта. Шулай уҡ ҡыҙыусанлыҡ, хәлһеҙлек, эс китеү, конъюнктивит, тел ҡыҙарыу, ирен ярылыу, муйында лимфа төйөндәре, ҡул һәм табан шешеүе күҙәтелә.\n- Медицина фәндәре докторы, врач-инфекционист Дамир Вәлишин сирлеләрҙең күп өлөшөн оло йәштәгеләр тәшкил итеүен билдәләй. "Ковид һәм пневмония менән ауырығандар һаны көнөнә 130 кеше булһа, яҡынса шуның яртыһы - 65 йәштән өлкәндәр. Был йәштә шәкәр диабеты, ишемия һәм башҡа етди хроник сирҙәр осрай. Уларҙа яңы инфекция ауыр үтеп кенә ҡалмай, ә уның фонында етди өҙлөгөү барлыҡҡа килә. Шуға күрә ауырыуға тиҙ бирешеүсән был төркөм үҙен һаҡларға тейеш", - тип кәңәш бирә врач. Бының өсөн мөмкин тиклем яҡындан аралашыуҙы кисектереп торорға кәрәк. Оло йәштәге туғанды күрергә барғанда бөтә һаҡлыҡ сараларын күҙәтеү мөһим. Сентябрҙә балалар мәктәпкә уҡырға барғас һәм өләсәй-олатайҙары менән тығыҙ аралаша башлағас , вирус йоҡтороусылар һаны артты, ти доктор.\nБашҡортостанда 65 йәштән өлкәндәр һәм хроник сирлеләр өсөн үҙизоляция режимы һаҡлана. Юғары әҙерлек режимы тураһында указға ярашлы, улар өйҙә ултырырға, урамға иртәнге 11-ҙән көндөҙгө 1-гә тиклем генә сығырға тейеш. Ололар "Берҙәм Рәсәй"ҙең төбәк башҡарма комитеты ҡарамағындағы "Беҙҙең хәстәрлек" үҙәге ирекмәндәре ярҙамын файҙалана ала. 8-800-201-89-03 телефоны буйынса оператор заявка ҡабул итә. Ирекмәндәр кәрәкле әйберҙәрҙе килтерәсәк, чек буйынса һуңынан иҫәпләшергә кәрәк буласаҡ.\n- Башҡортостандың Һаулыҡ һаҡлау министрлығында республикала йәшәүселәрҙе антибиотиктар ҡулланыуҙың коронавирусҡа тәьҫир итмәүе тураһында иҫкәрттеләр. Ведомство мәғлүмәттәре буйынса, вирус инфекцияһынан зарарланған үпкәне был дарыуҙар менән дауаламайҙар. "Табип кәңәшенән тыш антибиотиктар ҡулланыу коронавирус инфекцияһының ауыр үтеүенә килтерә. Ашҡаҙан-эсәк юлы, бөйөр, бауыр эшмәкәрлеге боҙола, аллергия барлыҡҡа килә. Икенсе тапҡыр препараттарҙың һеҙгә ярҙам итмәүе мөмкин", - тип хәбәр иттеләр Башҡортостан Республикаһының Һаулыҡ һаҡлау министрлығынан.\n- C һәм D төркөмдәре витаминдарын;\n- цинк кеүек микроэлементтар;\n- температура 37,5 градустан юғары күтәрелһә, шунда уҡ парацетамол кеүек температура төшөрә торған препараттар эсергә кәрәк.\nЯҙылған: 04.12.20 | Ҡаралған: 521


Сауд Ғәрәбстаны Башҡортостан сәнәғәтенә инвестициялар һаласаҡ // Сәйәсәт | новости башинформ.рф\nСауд Ғәрәбстаны Башҡортостан сәнәғәтенә инвестициялар һаласаҡ\n14:52, 26 мая 2011 Сәйәсәт\nСауд Ғәрәбстаны Короллеге Башҡортостан сәнәғәтенә инвестициялар һалырға әҙер. Был хаҡта Өфөлә «Ҙур химия» форумында Сауд Ғәрәбстаны Сауҙа-сәнәғәт палатаһы президенты шәйех Салех Абдалла Камель белдерҙе.\n— Беҙҙең бизнес-берләшмәбеҙ Башҡортостандағы инвестицион проекттар буйынса һәр тәҡдимде ҡыҙыҡһынып ҡабул итәсәк, — тине ул. — Бигерәк тә илебеҙҙең һәм һеҙҙең республиканың уртаҡ темалары күп булыуы арҡаһында. Беҙҙә, һеҙҙәге кеүек үк, нефть табыу һәм эшкәртеү яҡшы үҫешкән. Әлеге форум Сауд Ғәрәбстанына атап әйткәндә — Башҡортостан, дөйөм алғанда Рәсәй менән яңы партнерлыҡ мөнәсәбәттәре булдырырға мөмкинлек бирер, тип ышанам.\nШәйех Салех Абдалла Камель Советтар Союзының үҙ ваҡытында Сауд Ғәрәбстанын таныған беренсе дәүләт булыуын билдәләп, уның ватандаштары Сауд Ғәрәбстанындағы тәүге совет илсеһе Кәрим Хәкимовтың Башҡортостандан булыуын яҡшы хәтерләүе хаҡында белдерҙе. Ул ил етәкселеге, ябай халыҡ менән дә дуҫтарса йылы мөнәсәбәттәр булдырыуға өлгәшкән һәм был илдә Ҡыҙыл Паша исемен алған.


Рөстәм Хәмитов XIV Рәсәй һәм Ҡаҙағстан төбәк-ара хеҙмәттәшлек форумында ҡатнашты » "Урал" гәзите\n- Рәсәй һәм Ҡаҙағстан – стратегик партнерҙар, союздаштар. Дәүләттәребеҙ дуҫлыҡ, күршелек, тигеҙ хоҡуҡлыҡ һәм бер-береңде хөрмәт итеү нигеҙҙәренә таянып бәйләнештәрен үҫтерә, – тип һыҙыҡ өҫтөнә алды Владимир Путин. – Был нигеҙҙәргә тоғро ҡалыу артабан да бөтә өлкәләрҙә лә хеҙмәттәшлекте нығытыуға ярҙам итер тип ышанам.\n- Ике ил төбәктәре араһында бәйләнештәр юғары ныҡышмалылыҡҡа эйә булды. Мәҫәлән: быйыл Ҡаҙағстанда Рәсәй Федерацияһы субъекттарының 20-нан ашыу делегацияһы булды. Күп планлы төбәк-ара хеҙмәттәшлекте һәм кооперацияны киңәйтеүгә йүнәлтелгән аныҡ килешеүҙәр был сәфәрҙәрҙең һөҙөмтәһе булып тора, – тине Рәсәй Президенты. – Билдәләп үтәһем килә, Рәсәй Федерацияһы төбәктәре һәм Ҡаҙағстан өлкәләре араһында әле 400-ләп хеҙмәттәшлек эшләй. Был форум барышында Рәсәйҙең Башҡортостан Республикаһы, Силәбе, Свердловск, Омск өлкәләре һәм Ҡаҙағстандың Павлодар, Төньяҡ Ҡаҙағстан, Көнбайыш Ҡаҙағстан һәм Кустанай өлкәләре араһында байтаҡ төбәк-ара документтарға ҡул ҡуйыласаҡ.\n- Билдәләп үтергә кәрәк, Рәсәй Федерацияһы төбәктәренең һәм Ҡаҙағстан өлкәләренең күбеһенсә нәҡ ошо эшлекле башланғыстарына күрә йыл башынан үҙ-ара сауҙа артты. Ғинуар-август айҙарында ҡаршы тауарҙар һәм хеҙмәттәр тапшырмаһы 11 миллиард долларға етте. Был уҙған йылдың ошо уҡ осорона ҡарағанда өстән бер өлөшкә күберәк, – тине Владимир Путин. – Рәсәйҙең Ҡаҙағстанда тупланған инвестициялары 10,8 миллиард долларҙан артты, ә Ҡаҙағстандың Рәсәйгә – 3 миллиард. Был һөҙөмтәлә туҡталып ҡалмау мөһим, шуға хөкүмәттәргә, ике яҡлы хөкүмәт-ара комиссияларға тауарҙарҙың, капиталдарҙың һәм эш көсөнөң хәрәкәте өсөн ҡаршылыҡтарҙы бөтөрөү буйынса өҫтәмә саралар ҡабул итергә ҡуштыҡ.


Хәбәрҙәр: АҠШ 2001 йылға ҡайтты.\nАҠШ 2001 йылға ҡайтты.\nАҠШ-ты ҡурҡыу һәм ҡаушау биләп алды. Дүшәмбе, Бостон финишында 2 бомба шартлағандан һуң, американлылар хәүеф эсендә. Спорт байрамы мәхшәр менән алмашынды- 3 кеше һәләк булды, 176-һы яраланды. 2001 йылдың 11 сентябрендә булған терактттан һуң, Патриот көнөндәге был фажиғә Америка өсөн иң ҡайғылы көнгә әйләнде, сөнки шул уҡ көндө Бостонда, Джон Кеннеди китапханаһында, йәнә бер шартлау яңғыраны, бәхеткә күрә, унда ҡорбандар булманы.\nФБР һәм АҠШ-тың эске именлек министры Джанет Наполитано был хәлдәр тураһында шунда уҡ президент Обамаға хәбәр итте. Тәүге шартлауҙарҙан һуң ойошторолған матбуғат конференцияһында президенттың баһалары бик һаҡ ине:\n“Кем быны эшләүе һәм ниңә эшләүе әлегә билдәле түгел. Хаталар булмаһын өсөн, бөтә факттарҙы ла тикшермәй тороп, һығымта эшләргә ашыҡмайыҡ. Беҙ барыһын да контролдә тотабыҙ. Кем һәм ни өсөн эшләгәнен асыҡларбыҙ.”\nЕнтекле планлаштырылған акция өсөн яуаплылыҡты әлегәсә берәү ҙә үҙ өҫтөнә алманы. Тәфтишселәр террористар эҙенә төшөрөрҙәй ваҡ ҡына деталдәрҙе лә күҙ уңынан ысҡындырмаҫҡа тырыша. Шишәмбе тиҙ бешерә торған кәстрүлдән яһалған шартлатҡыс ҡоролма өлөштәренең фотоһы баҫтырылып сығарылды. Ҡулдан яһалған бындай бомбалар беренсе ҡат ҡына ҡулланылмай АҠШ-та. Мәҫәлән, 2010 йылдың 1 майында Таймс-скверҙа уңышһыҙ килеп сыҡҡан терактта ла ул күренде.\nШишәмбе Барак Обама тәүге тапҡыр теракт хаҡында иҫкә төшөрҙө:\n“Һүҙ ҡурҡаҡтарса ҡылынған әшәке эш тураһында бара. Белгәндәребеҙҙән сығып, ФБР теракт буйынса тикшереү алып бара. Күпмелер ваҡыттан һуң шартлай торған бомбалар һәр саҡ бер ғәйепһеҙ тыныс халыҡҡа ҡаршы йүнәлтелә. Был террористик акт.”\nОшо көндәрҙә булған ваҡиға хәүефте йәнә арттырҙы. Шишәмбе республикансы сенатор Роджер Виккерға тәғәйенләнгән хатта көслө ағыу- рицин табылды. Хатты Мемфистан адресын күрһәтмәй ебәргәндәр. Был 2001 йылдың 11 сентябренән һуң пәйҙә булған Себер түләмәһе менән хаттарҙы иҫкә төшөрҙө. Вашингтон борсоулы.\n”Шуны ғына әйтә алам: беҙ шикле хаттарҙы тикшерәбеҙ... Әлеге мәлдә башҡа әйтер һүҙем юҡ,-”тип белдерҙе полиция вәкиле.\nБыл белдереүҙән һуң йәнә бер нәмә асҡланды: Мемфистан шундай уҡ ҡурҡыныс хат Барак Обамаға ла килгән.\nАБС телеканалы хәбәрсеһе Брэнди Хитт АҠШ-тағы һуңғы ваҡиғалар менән бәйле фекерҙәрен “Евроньюс”менән бүлеште:\n"Бренди, һуңғы аҙнала Бостонда шартлауҙар булды, АҠШ президентына ағыулы хат ебәрелде, хәҙер килеп Техас заводындағы янғын, шартлау. Америка йәмәғәтселегендә бындай фажиғәле ваҡиғаларҙан һуң ниндәй кәйефтәр өҫтөнлөк итә?"\n”Һаумыһығыҙ! Кисә кис заводында шартлау булған Уэст ҡалаһында кешеләрҙең кәйефе төшөнкө, борсоулы. Бер нисә кеше һаман хәбәрһеҙ юғалған, тип иҫәпләнә. Президент Обама граждандарға белдереү менән мөрәжәғәт итте, улар өсөн доға ҡылыуын әйтте.\nБеҙ хәҙер бирешмәҫкә тырышабыҙ. Уэстала 2800 кеше йәшәй. Далластан көньяҡта урынлашҡан бәләкәс кенә ҡала ул, фажиғә берәүҙе лә урап уҙманы. Халыҡ бер-береһенә ярҙам итә: берәүҙәр ашарға әҙерләй, икенселәре зыян күреүселәргә һәм эвакуацияланғандарға кәрәк-яраҡ, кейем-һалым килтерә.\nКешеләр ҡурҡа. Ҙур булмаһа ла хәүеф бар. Әммә әлеге мәлдә шартлау ҡурҡынысы юҡ. Эҙләнеү-ҡотҡарыу эштәре дауам итә, бар йорттар ҙа тикшерелә.”\n“Һеҙ әйтеп киткән хәүеф ағыулы болотмо?”\n“Әлеге ваҡытта тән йәрәхәттәре алған 180 кеше дауаханаларҙа. Уларҙы химик матдәләр менән ағыуланманылармы икән тип тикшерәләр.\nЯҡшы хәбәр бар(был хәлдә шулай тип әйтергә мөмкин булһа)-шартлауҙан һуң, һыуытып ебәрҙе, көслө ямғыр яуа. Белгестәрҙең әйтеүенсә, шартлау ваҡытында бүленеп сыҡҡан газды ямғыр ергә һылаштырасаҡ, аммиак хәүефе булмаҫҡа тейеш кеүек.\nКешеләр һаҡ булырға тырыша. Ашламалар етештереүсе тотош бер завод шартланы бит, атмосфераға башҡа ағыулы матдәләр ҙә бүленеп сығыуы ихтимал. Шуға күрә барыһы ла уяулыҡ күрһәтә, әммә етди хәүеф үтеп китте, тип иҫәпләйҙәр".\n"Беҙҙең менән Техастың Вако ҡалаһынан Брэнди Хитт һөйләште. Рәхмәт!"


Радий Хәбиров Гөлфиә Юнысованы юбилейы менән ҡотланы\n27 Ноябрь 2018, 13:11\nБилдәле яҡташыбыҙ Гөлфиә Юнысова 70 йәшлек күркәм юбилейын билдәләне.\nХәйер, уҙып барыусы йыл Башҡортостандың халыҡ шағиры өсөн иҫтәлекле даталарға бай булды. Уның әҙәби эшмәкәрлегенә – 50, журналистика өлкәһендә хеҙмәт һалыуына – 45 һәм ғаилә юбилейы – тормош иптәше Мираҫ Иҙелбаев менән бергә ғүмер итеүҙәренә 50 йыл тулған.\nОшондай һоҡланғыс юбилейҙары уңайынан шағирәне республика Башлығы вазифаһын ваҡытлыса башҡарыусы Радий Хәбиров ҡотланы. Радий Фәрит улы яҡташыбыҙға ныҡлы һаулыҡ, ижади уңыштар теләне һәм ҡасандыр бергә эшләүҙәрен билдәләп үтте. Гөлфиә Аҙнағол ҡыҙы үҙ сиратында республика Башлығына Башҡортостан халҡы именлеге хаҡына уңышлы хеҙмәт теләне.\n“Башҡортостан” дәүләт концерт залы сәхнәһендә уҙған “Туҡтатмағыҙ юлдарымдан...” тип аталған әҙәби-музыкаль кисәгә талантлы шағирәнең коллегалары, дуҫтары һәм уның ижадын хөрмәт итеүселәр йыйылды. Гөлфиә Юнысованы мәҙәниәт министры Әминә Шафиҡова, Дәүләт Думаһы депутаты Зөһрә Рәхмәтуллина, Дәүләт Йыйылышы депутаттары Эльвира Айытҡолова һәм башҡа мәртәбәле ҡунаҡтар тәбрикләне.\nЮбилей кисәһендә башҡорт теле уҡытыусылары һәм үҙешмәкәр сәнғәт оҫталары ингән Әлшәй делегацияһы ҡатнашыуы ла сараға йәм өҫтәне. Гөлфиә Аҙнағол ҡыҙын яҡташтары исеменән район хакимиәте башлығы урынбаҫары Закуан Әхмәтов сәләмләне һәм юбилярға йәмле Дим буйының ҡабатланмаҫ матурлығын сағылдырған аҫалы балаҫ бүләк итте. Ҡыпсаҡ-Асҡар, Себенле, Һарыш ауылдарынан үҙешмәкәр сәнғәт оҫталары башҡарыуындағы лирик “Әлшәй вальсы” ла тамашасылар күңеленә хуш килде.\nСәхнәнән Гөлфиә Юнысованың шиғырҙары һәм йырҙары яңғыраны. Билдәле артистар араһында яҡташтарыбыҙ Светлана Хәкимова һәм уның улы, музыкант Рәмис Хәкимов һәм Минзәлә Хәйруллина ла бар ине. Был көндө шулай уҡ шағирәнең юбилейы айҡанлы донъя күргән «Туҡтатмағыҙ юлдарымдан» исемле 35-се өр - яңы китабын презентациялау ҙа булды, йыйынтыҡҡа авторҙың төрлө йылдарҙа сыҡҡан китаптарынан алынған һәм һуңғы йылдарҙа яҙылған шиғырҙары, йырҙары тупланған.\n- Киләсәктә лә бик күп эшләргә һәм ижад итергә ниәтләйем, - тип пландары менән уртаҡлашты тәүге шиғырҙары беҙҙең район гәзите биттәрендә донъя күргән данлыҡлы яҡташыбыҙ Гөлфиә Аҙнағол ҡыҙы Юнысова.\nРадий Хәбиров Гөлфиә Юнысованың башҡорт әҙәбиәтенә индергән өлөшөн юғары баһаланы.


Башҡортостанда республика Конституцияһын ҡабул итеүгә 25 йыл тулыуға арналған саралар уҙғарыла\n5 Апрель 2018, 19:07\nБашҡортостанда республика Конституцияһын ҡабул итеүгә 25 йыл тулыуға арналған саралар уҙғарыла. Башҡортостан Республикаһы башлығы ҡултамғаһы ҡуйылған тейешле бойороҡ рәсми хоҡуҡи мәғлүмәт порталында баҫылған.\nДокументҡа ярашлы, ойоштороу комитетының составы, Башҡортостан Конституцияһының 25 йыллығына арналған саралар әҙерләү һәм үткәреү планы раҫланырға тейеш. Ойоштороу комитетын Башҡортостан Республикаһы Дәүләт Йыйылышы — Ҡоролтай рәйесе Константин Толкачев етәкләй.\nМуниципаль райондар һәм ҡала округтары хакимиәттәренә юбилей датаһын байрам итеүгә бағышланған саралар планын әҙерләргә тәҡдим ителгән. Саралар тейешле ҡаҙналар, башҡарыусылар сметаһы һәм бюджеттан тыш сығанаҡтар иҫәбенә финанслана.


Элек беҙҙең ерҙәрҙә Петербурҙан килгән Брагин тигән бер уҫал урыҫ байы булған. Уның һалдаттары ла булған. Тегене гел һаҡлап ҡына йөрөйҙәр икән.\nБрагин аҡ таш ҡаҙҙырткан. Халыҡты бушлай эшләтеп бик йонсотҡан. Өҫтәүенә, ҡатын-ҡыҙҙарҙы мыҫҡыл итеп, халыҡтың йәненә тейгән. Кейәүгә сығыр алдынан һәр бер ҡыҙ Брагин менән төн уҙғарырға тейеш булған. Әгәр риза булмаһалар, ҡыҙҙы ла, егетте лә, ата-әсәләрен дә һәләк иткән.\nБер көн ауылдың уҙамандары: «Был Брагиндең осона сығайыҡ»,— тип кәңәш итәләр. Унда Әмин, Сураш батырҙар була. Сураш — Әминдең ағаһы. Сураштың яурыны алты сирек була. «Брагин йәкшәмбе һайын Талҡаҫҡа балыҡ аулай бара. Шунда беҙ уны ҡаплайыҡ»,— ти Сураш. Былар йыйылышып баралар. Сураш әйтә: «һеҙ күренмәгеҙ, мин эргәһенә барайым»,— ти. Үҙе Брагин эргәһенә килә.\n— Сураш, ни өсөн килдең? — тип һорай Брагин.\n— Бына балыҡ ашай килдем,— тип әйтә Сураш.\n— Балыҡ ашай килгәс, төш,— ти Брагин быға,— һин бик үҙгәреп килгәнһең,— ти. Сураш балыҡ ашарға ултырҙы ла, усы менән маңлайын һыпырҙы, ти. Шул саҡ эргәһенән генә шыйылдап уҡ үтеп китте, ти. Теймәне, ти.\n— Ай, Сураш, һин мине үлтерергә килгәнһең икән,— тип, Брагин һыҙмаһына йәбешә. Сураш һыҙманы һыпыра тартып алып өлгөрә. Брагин кәмәгә ултырып, күлгә төшөп китә. Шул саҡ Сураш янын алып Брагингә ата. Уҡ яурынды үтә сығып кәмәнең башын ярып ебәрә.\nБрагиндең ҡулында өс бармаҡты ябып торған алтын балдағы була.\n— Сураш, һин кинәнгәнсе, һыу кинәнһен,— тип, һыуға ташланы, ти, был балдаҡты.\nһалдаттар шул тирәлә икешәрләп, өсәрләп таралышҡан була. Берәм-берәм уларҙы ла үлтереп бөткәндәр. Ғауға ҡупҡан арала Брагиндең кухаркаһы һыуға төшөп, танауын өҫкә күтәргән дә ҡамыш араһына ингән дә ятҡан, ти. Ыҙғышҡан арала форсат табып бер ҡара бейә менән көрән бейәгә менгән дә ҡасҡан. Артынан ҡыуғандар. Етеп барғанда, ярыштан торған атты менде лә тағы сапты, ти, был. Етә алмай кире ҡайтып киткәндәр ҙә кәңәш ҡорғандар: «Йә, былай булмай. Беҙ бынан шыуып ултырайыҡ»,— тип уйлашалар. Шунан ун ике өй ҡалҡынып, Троицкий аръяғына, Куста-най яғына сығып китәләр. Бер мәл батшанан: «Брагин беҙҙең кеше түгел. Ул үҙе хөкөм сығарып, кешеләрҙе язалап ятҡан. Унан ҡасып йөрөгән кешеләр булһа, шул әүәл йәшәгән ауылдарына ҡайтһындар»,— тигән әмер килә.\nШунан һуң ғына күсеп киткән халыҡ кире ҡайта. Бер аҙы Әминдә тороп ҡала. Сураш ҡарҙың иртә төшкән еренә күсә. Әлеге Иҫән ауылында нигеҙ һала.\nСураш Истамғол улы була. Сураштан Йәрмөхәмәт, Йәрмөхәмәттән Ҡунаҡҡужа тыуа. Ҡунаҡҡужаның Хөсәйен, Йомағужа, Әбдрәхим, Хәмит, Байтүрә тигән биш улы була. Минең атайым Байтүрә була инде.


9 Август 2019, 14:00\nМәктәп йылдарында уҡ Ғәҙел Аҙнабаев спорт менән дуҫ була, саңғы ярыштарында ла, еңел атлетикала ла алдынғылыҡты бирмәй, шуға күрә лә, 1995 йылда Сермән мәктәбендә XI класты тамамлағас, күп уйлап тормай, Стәрлетамаҡ физкультура техникумына уҡырға инә. Ике йыл эсендә уны уңышлы тамамлап, диплом алып, тыуған яғына эшкә ҡайта.\nШундай матур ғаилә йәшәй Сермән ауылында.\nСтудент сағында уҡ йәйге ялында “Ағиҙел” турбазаһында спорт буйынса өлкән инструктор булып эшләгән егетте Боғанаҡ мәктәбендә ҡушҡуллап ҡаршы алалар. Физкультура дәрестәре менән бер рәттән IX кластың класс етәксеһе итеп тә тәғәйенләйҙәр. Уҡыусылар менән тиҙ уртаҡ тел таба, кистәрен мәктәп ихатаһында волейбол, баскетбол уйнауҙар уларҙы тағы ла нығыраҡ дуҫлаштыра.\nБоғанаҡта Ғәҙелгә оҙаҡ эшләргә тура килмәй: 1997 йылдың декабрь айында уны хәрби хеҙмәткә саҡыралар. Тәүҙә Алыҫ Көнсығышта Завитая ҡалаһында, һуңынан Белогорскиҙа зенит-ракета полкында хеҙмәт итә. Хеҙмәт юлын рядовой, алты айҙан һуң кесе сержант, сержант, өлкән сержант булып үтә. Армиянан старшина званиеһында ҡайта. Өлгөлө хеҙмәте өсөн бихисап Маҡтау ҡағыҙҙары, күкрәк знактары менән наградлана.\nАрмиянан ҡайтҡас, хеҙмәт юлын Белорет ҡалаһында тикшереү изоляторында кесе инспектор – корпус бүлеге начальнигы булып башлай. Бер йыл эшләгәндән һуң, һайлаған һөнәренә өҫтөнлөк биреп, Сермән мәктәбенә эшкә ҡайта. 2002 йылдан 2018 йылға тиклем физкультура уҡытыусыһы булып эшләһә, бөгөн иһә балаларҙы башланғыс хәрби әҙерлек һәм йәшәйеш хәүефһеҙлеге нигеҙҙәре серҙәренә өйрәтә.\nЭшләгән осоронда ул үҙен яҡшы яҡтан ғына күрһәтте. Ғәҙел Риф улының көндәлек күнекмәләре арҡаһында Сермән мәктәбе спортсылары йүгереү буйынса ла, саңғы ярыштарында ла беренселекте бирмәй. Шығайҙа Советтар Союзы Геройы Шаһи Ямалетдинов иҫтәлегенә үткәрелгән эстафеталарҙа ла Ғәҙелдең уҡыусылары һәр ваҡыт алда. Ул уҡыусыларҙы спорт менән бергә көслө, ныҡышмал булырға, тыуған илде яратырға өйрәтә.\nӘлеге ваҡытта Ғәҙел Аҙнабаев – юғары категориялы уҡытыусы, уҡытыусыларҙы аттестациялау буйынса эксперт комиссияһы ағзаһы, физкультура уҡытыусыларының методик берекмәһе етәксеһе. Фиҙакәр хеҙмәте өсөн 2017 йылда “Башҡортостан Республикаһының мәғариф алдынғыһы” исеменә лайыҡ булды. Тынғыһыҙ хеҙмәте Баскетбол федерацияһының Маҡтау ҡағыҙҙары, мәғариф идаралығының “Иң яҡшы тренер” исеме менән баһаланды.\nҒәҙел Риф улы һәр яҡтан да уңған. 2006 йылда Айһылыу Әсҡәтулла ҡыҙы менән гөрләтеп туй үткәреп, үҙаллы тормош юлын башланылар. Хәҙер ғаиләләрендә Искәндәр, Ирназар, Рамзан исемле өс ул тәрбиәләнә. Искәндәр VI класты тик “5”ле билдәләренә генә тамамланы, уҡыуҙан тыш музыка мәктәбендә баян класында шөғөлләнә. Баскетболға, еңел атлетика секцияларына ла йөрөп өлгөрә. Ирназар ҙа ағаһынан ҡалышмай, III класты “5”кә генә тамамланы, ағаһы менән еңел атлетика секцияһына, баян түңәрәгенә лә йөрөй, инде өс йыл тай боксы менән шөғөлләнә. Ике улы ла – мәктәптә аталары етәкселек иткән “Омон” хәрби-патриотик клубы тәрбиәләнеүселәре. Дүрт йәшлек Рамзан балалар баҡсаһына йөрөй.\n– Кистәрен бөтәбеҙ ҙә һөйөклө ҡатыным Айһылыу әҙерләгән табынға йыйылабыҙ. Йәйгеһен ғаиләм менән Башҡортостан буйлап сәйәхәт итергә яратам. Талҡаҫ күлендә, Мораҙым, Шүлгәнташ, Асҡын мәмерйәләрендә булдыҡ. Бигерәк тә ҡатынымдың тыуған яғы – Архангел районы Инйәр йылғаһы буйы яратҡан ял урынына әйләнгән, – ти Ғәҙел Риф улы.\nАтай булараҡ та ул ғаиләһенә ҙур иғтибар бүлә. Мәҫәлән, йәйгеһен малайҙары менән велосипедта йөрөйҙәр, ҡышҡыһын саңғыға баҫалар, кистәрен шашка, шахмат уйнап, китап, гәзит-журнал уҡып, буш ваҡыттарын файҙалы итеп уҙғаралар. Әле Аҙнабаевтар ғаиләһе батша һарайындай йорт күтәреп, шуны төҙөү менән мәшғүл.\nБына шундай матур ғаилә йәшәй Сермән ауылында. Буласаҡ Ватан һаҡсыларын, үҙҙәренә алмаш үҫтерә Айһылыу менән Ғәҙел Аҙнабаевтар.


Халыҡ-ара стандарт серия номеры — Башҡорт Википедияһы\nХалыҡ-ара стандарт серия номеры\nматбуғат баҫмаларын идентификациялау өсөн бирелгән уникаль номерҙар\n(International Standard Serial Number битенән йүнәлтелде)\nEAN-13 штрих-коды рәүешендәге ISSN 2049-3630 миҫалы\nХалыҡ-ара стандарт серия номеры (ингл. International Standard Serial Number — ISSN) — теләһә ҡайһы ваҡытлы матбуғат баҫмаһының ҡайҙа, ниндәй телдә, ниндәй йөрөтөүселә баҫылыуына ҡарамаҫтан, уны идентификациялау мөмкинлеген биргән уникаль номер. Һигеҙ һандан тора. Һигеҙенсе һаны — алдағы ете һандан һәм 11 модуле буйынса иҫәпләп сығарыла торған контроль һан. Кириллица хәрефтәрен латинсаға транслитерациялау өсөн 1995 йылғы халыҡ-ара ISO 9 стандарты ҡулланыла.\n2 Стандарттың тәғәйенләнеше\n3 ISSN Милли агентлығы Рәсәй китап палатаһында\nISSN биреү ҡағиҙәләрен билдәләгән ISO 3297 стандарты 1975 йылда индерелә. ISSN биреү барышына 75 милли үҙәктән идара ителә. Уларҙың эшмәкәрлеген ЮНЕСКО менән Франция хөкүмәте булышлығында Парижда урынлашҡан Халыҡ-ара үҙәк көйләй.\nБыл стандарт серия номерҙары бөтә донъяла киң ҡулланыла: улар китапханаларға, матбуғатҡа яҙҙырыусы агентлыҡтарға, мәғлүмәт өлкәһендә эшләгән тикшеренеүселәргә һәм ғалимдарға, яңылыҡ агентлыҡтарына һәм башҡаларға кәрәк. ISSN ойошмалары селтәре халыҡ-ара хеҙмәттәшлектең киң күләмле программаһын тормошҡа ашыра.\nISSN нәшерселәргә, китап менән сауҙа итеүселәргә, китапханасыларға, ғилми хеҙмәткәрҙәргә бөтә донъяла танылған ысул менән ихтыяжға ҡарап ваҡытлы матбуғатты тотҡарлыҡһыҙ таратырға, баҫмаларҙы эҙләүҙе һәм уларға заказ биреүҙе, ваҡытлы матбуғат баҫмаһын эшләүҙе һәм ҡулланыусыға еткереүҙе камиллаштырырға мөмкинлек бирә.\nISSN һәр бер ваҡытлы матбуғат баҫмаһының уникаль идентификаторы һәм сығарылыш мәғлүмәттәре йыйылмаһының мотлаҡ элементы булып тора. Һанлы ISSN нигеҙендә сериялы баҫмаларҙың штрих-коды төҙөлә.\nISSN системаһы 130-ҙан ашыу илдә ҡулланыла. Баҫмаға төшөрөлгән һанлы код түбәндәге мөмкинлектәрҙе бирә:\nлокаль кодтарҙан баш тартыу;\nоҙатыу документацияһының һанын кәметеү;\nнәшриәттәрҙең полиграфия предприятиелары, матбуғат таратыусылар һәм китапханалар менән мөнәсәбәттәрен ябайлаштырыу;\nбаҫмалар тураһындағы мәғлүмәтте автоматлаштырылған системаларҙа ISSN ярҙамында милли һәм халыҡ-ара кимәлдәрҙә эҙләү, средстволарҙы, көстө экономиялау һәм башҡалар.\nISSN Милли агентлығы Рәсәй китап палатаһындаҮҙгәртергә\n1989 йылда СССР-ҙа ГОСТ 7.56-89 индерелә, ул 2003 йылдың 1 ғинуарынан ГОСТ 7.56-2002 менән алмаштырыла.\n2016 йылдың 1 ғинуарынан РКП составында Рәсәйҙәге ISSN Милли агентлығы эшләй башлай. ISSN Милли агентлығы 2015 йылдың 3 декабрендә ойошторола, шул саҡта Халыҡ-ара ISSN үҙәге менән ИТАР-ТАСС араһында Рәсәй Федерацияһының ISSN Милли үҙәген ойоштороу тураһында эш килешеүенә ҡул ҡуйыла. Милли агентлыҡ үҙенең эшмәкәрлеген Халыҡ-ара ISO 3297-2007 стандарты, ГОСТ 7.56-2002 һәм Документтарҙың мотлаҡ данаһы тураһындағы Федераль закон (77-ФЗ) буйынса алып бара.\n↑ Российская книжная палата / филиал ИТАР-ТАСС: http://www.bookchamber.ru/issn.html\nISSN International Centre (инг.)(инг.)\nJournalSeek (инг.)(инг.) — журналдар тураһында категориялаштырылған иң эре түләүһеҙ мәғлүмәт базаһы.\nWorldCat — библиографик эҙләгес.\nГОСТ 7.56-89 Мәғлүмәт, китапхана һәм нәшриәт эше буйынса стандарттар системаһы. Баҫмалар. Сериялы баҫмаларҙың халыҡ-ара стандарт нумерацияһы.\nhttps://ba.wikipedia.org/w/index.php?title=Халыҡ-ара_стандарт_серия_номеры&oldid=740217 ҡабул ителгән\nПоследний раз редактировалась 6 август 2017 в 03:54


Дауылдан зыян күргәндәргә ярҙам | ГТРК «Башкортостан» — Новости Уфы и РБ\nДауылдан зыян күргәндәргә ярҙам\nКөслө дауылдан зыян күргән муниципалитеттарға ярҙам күрһәтәсәктәр. Радий Хәбиров ошондай ҡарар сығарҙы. Иҫегеҙгә төшөрәбеҙ, йәкшәмбе республиканың өс ҡалаһында һәм туғыҙ районында ҡойон йорттарҙың һәм социаль объекттарҙың ҡыйығын осороп алып китте. Ғәрәсәттән зыян күргәндәргә ремонт эштәрен башҡарырға ярҙам итәсәктәр. Бигерәк тә, Ишембай районындағы Петровский дауаханаһының амбулатория бинаһы байтаҡ зыян күргән.


Йондоҙнамә (11-17 сентябрь) » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » Йондоҙнамә (11-17 сентябрь)\n11.09.2017 Йондоҙнамә (11-17 сентябрь)\nАҙна башы бер аҙ икеле һәм көсөргәнешле көтөлә. Бәғзеләр тамамланмай ҡалған эштәренә яңынан тотонорға мәжбүр булыр. Икенселәр яратҡан кешеһе менән ҡытыршылыҡтарға осрар. Килеп сыҡҡан мәсьәләләрҙе хәл итеү күп көс-ваҡытығыҙҙы алыр.\nМәл емешле һәм тыныс эшмәкәрлек өсөн үтә уңайлы. Эшҡыуарҙар, ижади кешеләр, эштәре йәмәғәтселек менән бәйлеләр мотлаҡ уңыр. Кесе йомала мөмкинлектәрегеҙҙе дөрөҫ баһаламауығыҙ ихтимал. Иң өмөтлө көндәрегеҙ – шишәмбе һәм шәмбе.\nЭштәрегеҙ һәйбәт барыр. һеҙҙең тирәләге хәлдәр ҡырҡа үҙгәрер. Элек һеҙҙе артыҡ өнәмәгән кешеләр ҙә дуҫ булып күренергә тырышыр. Сығымдарығыҙ һиҙелерлек артыр, ләкин был арала аҡсағыҙҙы йәлләмәгеҙ. Йомала бүләк көтөгөҙ.\nАралашыу даирәһен киңәйтеү, яңы бәйләнештәр булдырыу өсөн өмөтлө ваҡыт. Осрашыуҙар файҙалы үтер. Шаршамбыла ғына алданыуҙан һаҡланығыҙ, бер үк уяулыҡ тураһында онотмағыҙ. Ҡайһы саҡ матди ҡыйынлыҡтар кисерерһегеҙ. Кесе йомала уйламаған ерҙән аҡса килер.\nУҡып йөрөгәндәр етди мәсьәләләргә юлығыр. Шәхси мөнәсәбәттәрҙә лә аңлашылмаусанлыҡ күҙәтелер. Бар буғалар ҙа матди ҡыйынлыҡтар кисерер. Бәғзеләргә бурысҡа ла инергә тура килер. Аҙна аҙағы күңеллерәк уҙыр.\nОсорҙо әүҙем үткәрерһегеҙ. Ыңғай ваҡиғалар ҙа күп булырға оҡшай. Башығыҙҙа яңы өмөтлө фекерҙәр тыуыр. Шишәмбелә ниндәйҙер иҫтәлекле ваҡиға булыуы мөмкин. Йомала кеше алдында уңғанлығығыҙҙы тулыһынса күрһәтергә яй сығыр.\nАҙна башында ҡәҙимгенән күберәк эшләргә тура килер. Бәғзеләр кеше эшен дә башҡарыр. Ҡайһы осраҡтарҙа хәлдәр аралар боҙолоуға тиклем барып етер. Шаршамбынан һуң дөйөм эштәрегеҙ яйлап һәйбәтләнер. Йомала өҫтәмә килем көтөгөҙ.\nҠәҙимге осор. Шулай ҙа аҡса етмәүе һаман да борсоп торор. Был арала бәғзеләр оло йәштәге туғандары менән аралашыуҙа ҡыйынлыҡтар кисерер. Улар ваҡытлыса ғына булыр. Ғөмүмән, үҙегеҙҙе тыныс һәм ышаныслы тойорһоғоҙ.\nҺәйбәт көндәр. Был арала ниндәйҙер ҙур, алға табан барырға ҡамасаулап торған ҡаршылыҡ юҡҡа сығыр. Уны еңеү өсөн байтаҡ көс һалырһығыҙ. Яңы бәйләнештәргә күп өмөт бағламағыҙ, улар бик тиҙ онотолор.\nОсор әүҙем һәм күңелле генә башланып китер. Үткән ваҡиғаларҙы яҡшы кәйеф менән иҫкә алырһығыҙ. Шишәмбенән һуң ҡапыл килеп сыҡҡан мәшәҡәттәр тормошҡа тулыһынса ҡыуанырға ирек бирмәҫ, моғайын. Уларҙы хәл итеү барлыҡ көс-хәлегеҙҙе алыр.\nБыл арала төп эшегеҙҙә ҡәҙимгенән күберәк эшләрһегеҙ һымаҡ. Өйрәнелгән көн һәм эш тәртибен һаҡлауығыҙ бик мөһим. Үҙегеҙгә мөмкин тиклем ял бирергә тырышығыҙ. Аҙна һөҙөмтәләре менән ҡәнәғәт ҡалырһығыҙ. Күптәргә үҙ көсөнә ышаныс яңынан ҡайтыр.\nШишәмбеләге хәлдәр тормошоғоҙға ниндәйҙер үҙгәрештәр индерергә мәжбүр итер. Был арала яҡындағы маҡсаттарҙы ла яңынан барлап сығырға тура килер, бәлки. Йәмәғәт сараларынан баш тартмағыҙ, унда ҡатнашыу файҙалы булыр.


"СтройКА" өсөнсө автомобилен отторҙо » "Урал" гәзите\n"СтройКА" өсөнсө автомобилен отторҙо\nБелореттарҙың яратып ѳлгѳргән “СтройКА” гипермаркетының асылыуына ошо кѳндәрҙә бер йыл да булып киткән. Иркен, уңайлы урында урынлашҡан һәм бай тауар ассортименты булған сауҙа үҙәгенән бер ваҡытта ла кеше ѳҙѳлмәй.\nГипермаркет етәкселеге һатып алыусыларҙы тағы ла дәртләндереү маҡсатында тауарҙарға ташламалы хаҡтар ҡуя, тѳрлѳ акциялар, байрамдар ойоштора. 6 ноябрҙә ошо сараларҙың береһе - “СтройКА” гипермарке- тының бер йәшенә арналған лотерея уйыны үткәрелде. Акция шарттарына ярашлы, һатып алыусылар 20 мең һумлыҡ тауар чегын купонға алыштырып, лотерея уйынында ҡатнашыу хоҡуғын алды.\nБайрам сараһына “СтройКА” гипермаркеты ныҡлап әҙерләнгән: ҡала Мәҙәниәт һарайынан үҙешмәкәр артистар театрлаштырылған тамаша күрһәтте, килеүселәр ѳсѳн тышта йылы сәй ойошторолдо.\nБына тѳп сара башланды. Тәүҙә 1 мең һумға сертификаттар отторолдо, аҙаҡ иһә тѳҙѳлѳш инструменттары (шымартыу машинаһы, бысҡы, болгарка, асҡыстар тупланмаһы һ.б. бүләктәр) һәм 5 мең һумға сертификаттар уйнатылды. Бер купон хужаһы- на 15 процент ташлама менән тауар алыу хоҡуғы биргән сертификат отто.\nБына сараның тѳп ваҡиғаһы - алдан вәғәҙә иткән автомобиль уйнатыу ваҡыты етте. Камила исемле ҡыҙ, йәшникте бер аҙ ѳрѳлткәндән һуң, ҡапҡасты асып, иң ѳҫтә ятҡан купонды сығарҙы. Алып барыусы купонда яҙылған исемде атағас, машина отҡан бәхетле ҡатын ҡыуанысынан ҡысҡыра-ҡысҡыра алға сыҡты. Шулай итеп, “СтройКА” гипермаркеты отторған ѳсѳнсѳ ДЕО-Джентра автомобиле Белоретта йәшәгән Елена Алексеевна Падинаға эләкте.\nЕлена Падина “СтройКА” гипермаркеты ойошторған ѳс акцияла ла әүҙем ҡатнашҡан. Тәүге лотерея уйынында 20 купон тѳшѳргән, икенсе уйында - 10 купон, ә был юлы 17 купонлыҡ тауар һатып алған. Тимәк, кем күберәк купон тѳшѳрә, шул кешенең бүләк отоу мѳмкинлеге лә ҙур. “Йорт тѳҙѳйбѳҙ һәм тѳҙѳлѳш материалдарын тик “СтройКА” гипермаркетынан ғына һатып алабыҙ. Беҙгә гипермаркет оҡшай. Автомобиль оторбоҙ тип ѳмѳт итмәнек. Беҙҙең кеүек ҡатнашыусылар күп бит. Водитель танытмам булһа ла, ѳс йыл руль артына ултырғаным юҡ ине. Хәҙер яңынан автомобилдә елдерәм инде”, - тине Елена Алексеевна.\nОйоштороусылар белдереүенсә, акцияла ҡатнашырға теләгәндәр һаны артҡандан-арта бара. Был юлы лотереяға 2200-ҙән ашыу купон тѳшѳрѳлгән. Гипермаркет етәкселеге киләсәктә лә ошондай саралар үткәреп торасағын белдерҙе, уны нисек һәм ниндәй форматта ойошторасаҡтары тураһында хәбәр итәсәктәр.\n(Реклама нигеҙендә баҫылды).


Ул Еңеү менән ҡайтты\n7 Май 2018, 17:44\nҮткән йылдың 15 авгусында Еңеүҙең 72 йыллығын ҡаршылаған күп булмаған ветерандарҙың береһе 93-сө йәшендә донъя ҡуйҙы. Ул беҙҙең атайыбыҙ, олатайыбыҙ Семен Ефимович Максимов. Беренсе тапҡыр был оло байрамды ғаиләбеҙ унһыҙ ҡаршылай.\nБашҡортостандың халыҡ шағиры шиғырҙарының береһендә үҙенә һәм һәр бер кешегә: “Үҙ заманыңа һин нимә бирҙең?” – тигән һорау бирә. Был һорауға һәр ветерандың яуабы бар – ул уның күкрәгендәге орден-миҙалдарында сағыла. Кесе Ыҡтамаҡ ауылынан Семен Ефимович Максимовтың ундай наградалары бик күп.\nТыуған илебеҙҙе фашизмдан яҡлауҙа һәм азат итеүҙә ҡатнашҡаны өсөн уның күкрәген I Бөйөк Ватан һуғышы ордены, Ҡыҙыл Йондоҙ ордены һәм бихисап миҙалдар биҙәне.\nТынғыһыҙ ветеран тыныс ваҡытта ла ең һыҙғанып хеҙмәт итте. Утыҙ йылдан ашыу, 1947-нән 1992 йылға тиклем, ул Кесе Ыҡтамаҡ мәктәбе директоры булды. Ошо ваҡыт эсендә мәктәптең матди-техник базаһын яҡшыртыу өсөн бик күп нәмәләр эшләнде.\nСемен Ефимович райондың барлыҡ йәмәғәт эштәрендә әүҙем ҡатнашты. Мәғариф өлкәһендә оҙаҡ йылдар намыҫлы эшләгәне өсөн уға “БАССР мәктәптәренең атҡаҙанған уҡытыусыһы”, “СССР мәғарифы алдынғыһы”, “РСФСР мәғарифы алдынғыһы” исемдәре бирелгән.\nОҙаҡ йылдар ул үҙ ауыл Советының һуғыш һәм хеҙмәт ветерандары советын етәкләне, уның төп бурысы – фронтовиктар һәм уларҙың ғаиләләре мәнфәғәттәрен яҡлау, йәш быуынға хәрби-патриотик һәм әхлаҡи тәрбиә биреү. Уның һәр ваҡыт изгелекле дуҫ һәм яҡлаусы булыуын белеп, ауыл ветерандары һәм халҡы теләгән ваҡытта ярҙам һорап мөрәжәғәт итә торғайны.\nСемен Максимовҡа “Мәсетле районының почетлы гражданы” исеме бирелгәйне.\nБеҙ ысын күңелдән район ветерандарын һәм халҡын бөйөк Еңеү байрамы менән ҡотлайбыҙ!


Покров сиркәүе (Константиновск) — Башҡорт Википедияһы\n47°34′41″ с. ш. 41°05′25″ в. д.\nПокров сиркәүе (Константиновск)\nИзге Мәрйәм Инә Покровы сиркәүе.\nҠала Ростов өлкәһе, Константиновск ҡалаһы, 25 Октябр урамы, 107-се йорт\nБина тибы ғибәҙәтхана\nПроект авторы П.С.Студеникин\nБеренсе тапҡыр 1708\nИзге Мәрйәм Инә Покровы сиркәүе — Урыҫ Православие Сиркәүенең Ростов һәм Новочеркасск епархияһына ҡараған Константиновск ҡалаһы православие сиркәүе. Архитектор П. С. Студеникин проекты буйынса төҙөлгән.\nСиркәүҙең тарихы 1708 йылда Бабская станицаһында ағастан Покров сиркәүе төҙөлөүҙән башлана. Сиркәүҙең төҙөлөүе ваҡыты тураһында аныҡ мәғлүмәттәр һаҡланмаған. 1773 йылдың 11 июлендә янғын сығыу арҡаһында сиркәү тулыһынса янған. Яңы сиркәү төҙөү 1779 йылдың 29 октябрендә тамамланған. 1861 йылда станицала яңы ағас сиркәү менән ҡыңғырауҙар манараһы яңы урында төҙөлгән. 1906 йылда Дон дини консисторияһы Протоиерейы Александр Поповҡа ауылда таштан яңы Покров сиркәүен төҙөргә рөхсәт һорап мөрәжәғәт иткәндәр. Ошо йылдың май айында яңы сиркәү проекты раҫланған. 1907-ың яҙында сиркәүҙе төҙөй башлағандар.\nСиркәүҙе архитектор Петр Семенович Студеникин проекты буйынса төҙөгәндәр. 1912 йылда сиркәү төҙөү тамамланған һәм уны изгеләндергәндәр. Сиркәү эсендә бик бай иконостас ҡуйылған, ул һоро һәм көрән мәрмәрҙән төрлө төҫтәге смальта менән биҙәлеп эшләнгән. 1930 йылда сиркәүҙе ашлыҡ һаҡлағысҡа әйләндергәндәр.\n1942 йылда ҡаланы немец ғәсҡәрҙәре баҫып алған һәм улар сиркәү бинаһын ҡорал склады сифатында файҙаланғандар, Һуңынан сиркәүҙе мәхәллә кешеләренә ҡабаттан биргәндәр. 1945 йылдың 9 июнендә ауылда сиркәү йәмғиәте барлыҡҡа килгән. Сиркәү 60-сы йылдарға тиклем ҡасаба халҡын дини хеҙмәтләндергән. 1960-сы йылдар башында сиркәүҙә ремонт эштәре барған, бинаның интерьеры (иконалары һәм стеналағы һүрәттәре) реставрацияланған, бинаның башы яңынан ябылған. 80-се йылдар аҙағына тиклем бинала спорт мәктәбе урынлашҡан булған.\n1988 йылда ғына сиркәү Урыҫ Православие сиркәүенә ҡайтарылған һәм унда ғибәҙәт ҡылыуҙар тергеҙелгән.\nФайл:Константиновск, Покровсая церковь3.jpg\nКонстантиновск, Покров сиркәүе\nКонстантиновскиҙәге Покров сиркәүе кирбес стилендә төҙөлгән. Уны төҙөүҙә Возрождение дәүерендәге византия, итальян, Боронғо Русь архитектураһы элементтары ҡулланылған. Сиркәүҙе көнсығыштан көнбайышҡа һуҙып буй күсәрле итеп төҙөгәндәр. Сиркәүҙең көнсығышында миһрап ҡуйып, уның аш табыны бүлмәһен һәм ҡыңғырауҙар манараһын көнбайышҡа табан урынлаштырғандар.\nМиһрап ярым түңәрәк урынына төп үҙәге рәт-рәт итеп ҡырҙары сығып торған һикәлтәле. Сиркәүҙең үҙәгенә төп миһрап һәм ике төкәтмә -ҡанат терәлеп тора. Аш бүлмәһе сиркәү бинаһы менән ике ҡатлы ҡыңғырауҙар манараһын тоташтырып тора.\nПокров сиркәү кирбестән төҙөлгән, тышы штукатурланмаған. Был сиркәүҙең үҙенсәлекле сәнғәт элементы.\nСиркәүҙең тәҙрәләре ярым түңәрәкләнеп тора һәм декоратив контр йөҙлөктәр менән биҙәлгән.\nСиркәүҙең көньяҡ һәм төньяҡ фасадтары ла шулай уҡ эшләнгән. Сиркәү башы һигеҙ мөйөшлө нигеҙҙә ятҡан бәләкәй баштар менән аркалалы билғауҙарға нығытылып һалынған һәм ослайып бөткән.\nБашта йорт түбәһе йәшелгә буялған ҙур бер башлы, биш уртаса һәм өс бәләкәй ослайып торған тимер башлы, баштарында алтынға ялатылған тәреләр торған. Сиркәү хорына һәм ҡыңғырауҙар манараһына кереү өсөн аҡһыл-йәшел буяуға буялған махсус ағас баҫкыстар торған. Иҙәненә плитәләр һалынған.\nМиһрап алдында мәрмәр иконастас торған. Ул төп өлөшөндә өс ҡат, ике яғында икешәр ҡаттан торған. 1965 йылда, сиркәү ябылғас, уның иконалары Ростов собор ғибәҙәтханаһына күсерелгән.\nХәҙерге ваҡытта Константиновскиҙың бер ҡатлы өйҙәре араһында сиркәү бейек булып күренеп тора.\n↑ Админ Покров сиркәүе Константиновск ҡалаһы.. voopiik-don.ru. 10 ғинуар 2017 тикшерелгән.\nhttps://ba.wikipedia.org/w/index.php?title=Покров_сиркәүе_(Константиновск)&oldid=675081 ҡабул ителгән\nБыл бит һуңғы тапҡыр 08:58 18 апрель 2017 үҙгәртелгән.


Ҡурсаҡ яһаусы Ринат » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » Ҡурсаҡ яһаусы Ринат\n16.07.2019 Ҡурсаҡ яһаусы Ринат\nБалаҡатай районының Васйылға ауылы егете нимәгә тотонһа ла булдыра\nЮҡтан барҙы булдырған, тирә-яҡты йәмләгән, йәнләндергән кешеләрҙе осратһаҡ, шунда уҡ улар менән үҙебеҙҙең гәзит уҡыусыларҙы ла таныштырырға ашығабыҙ: “Яныбыҙҙа йәшәүсе оҫталарҙы күрегеҙ, белегеҙ, һоҡланығыҙ!” – тип ашҡынабыҙ. Кемдер, бәлки, өлгө алыр, оҫтанан күргәндәренә үҙенең белгәнен өҫтәп, тәжрибәһен арттырыр, оҫталығын камиллаштырыр, артабан белемде таратыр, тигән уй ҙа юҡ түгел.\nҠайһы берәүҙәр эш серҙәрен йәшерһә лә, Учалы районының Бөйҙө ҡасабаһында йәшәүсе Ринат Әхмәтйәнов ундайҙар рәтенә инмәй, белгәндәре менән уртаҡлашырға әҙер генә тора. Мәҫәлән, ҙур ҡурсаҡтарҙы яһау технологияһын шунда уҡ һөйләп тә ташланы:\n– Был ижади эш ваҡыт, сабырлыҡ, һәләт талап итә. Тәүҙә геройҙың эскизын ҡағыҙҙа эшләйһең, шунан деталдәрен материалға күсерәһең. Ҡырҡылған деталдәрҙе үҙ-ара йәбештереп, һуңынан биҙәүгә күсәһең. Ҡурсаҡ яһауҙа төрлө материалды ҡулланып ҡарап, хәҙер изолонда туҡталдым. Поролондан үтә йомшаҡ килеп сыға, күптәр шуға ла ҡурсаҡтарҙы техноплекстан яһай. Ләкин техноплекс ҡаты. Ә изолон үтә йомшаҡ та, үтә ҡаты ла түгел, форманы ла тота.\nКәләше менән төрлө сара уҙғарған, “Уралташ” йәмғиәтендә ябай таш ҡырҡыусы булып эшләгән Ринат Әхмәтйәнов мауыҡтырғыс кеше: ул һөнәре буйынса тарих уҡытыусыһы, ә ҡурсаҡтар яһау, төрлө ҡулайламаны уңайлыраҡ итеп көйләү, яйлау – яратҡан шөғөлө. Сығышы менән Ринат Ғаяз улы Балаҡатай районының Васйылға ауылынан. Атаһы ғүмер буйы механизатор һөнәренә тоғро ҡалһа, әсәһе үҙен балаларға белем биреүгә арнаған кеше. Әхмәтйәновтарҙың ғаиләһендә Гөлназ менән Әлфинәнән һуң донъяға килгән Ринат бәләкәй сағын яҡты йөҙ менән иҫкә ала:\n– Ата-әсәйемә барыһы өсөн дә, бигерәк тә ҡояшлы баласағым өсөн ҙур рәхмәт, күңелемдә тик яҡшы тәьҫораттар ғына һаҡлана. Ауылда һис ҡасан тик йөрөмәнем, гел дә хужалыҡ эштәре менән булышҡанды хәтерләйем. Миңә эш ҡушығыҙ ҙа, шуларҙы тамамлап, үҙемдең эштәрем менән булырмын, тип йөрөүемде һаманғаса ата-әсәйем иҫләп ҡуя. Әсәйем яғынан педагогтар күп булғанғалыр, тарих факультетына уҡырға барҙым. Уны уңышлы тамамлаһам да, яҙмыш мине икенсе юлдан алып китте лә, Учалы яҡтарына килтерҙе.\nБәләкәйҙән һүрәт төшөрөргә яраттым. Пластилиндан паровоз яһағаным хәтерҙә. Торбаһы шампан шарабының пробкаһынан ине. Ағастан һындарҙы юнып эшләргә атайымдан күреп өйрәндем. Шуға ла ҡурсаҡтар яһарға тотоноуым осраҡлы түгел.\nҺәр нәмә теләктән башлана. Теләгеңде тормошҡа ашырырға ныҡышмаллыҡ, көс кәрәк. Берәй әйберҙе ташларға ҡулың бармаһа, тағы нисек итеп файҙаланырға була икән, тип баш ватаһың да, унан икенсе әйбер килтереп сығарһаң, әйтеп аңлатып булмаҫлыҡ кинәнес алаһың! Әйтәйек, ике кеше ике яҡтан тартып быса торған бысҡынан рулондағы бесәнде ҡырҡыу өсөн ҡулайлама эшләп алдым. Ул шундай уңайлы, күршеләр уны ҡулланыуҙың рәхәтлеген белеп алғас, гел генә үтескә һорап тора. Рулондағы бесәнде тағатып алыуы ауыр бит ул, ә был бысҡы менән йәһәт кенә бысаһың да алаһың. Бынан тыш, трактор, сетка-рабица үреү өсөн станок яһаным, орлоҡ ярғыс машина өсөн насадка уйлап сығарҙым. Улар тормошто еңеләйтер өсөн талап ителһә, ҡурсаҡтарҙы тәү сиратта күңел өсөн эшләйем. Заказдарҙы ла үтәйем, ләкин үҙем теләгәнде яһау күпкә еңелерәк, ыңғайыраҡ бара. Тәүге яһаған ҡурсағым крокодил Гена булды. Уны шунда уҡ һатып алдылар.\nКемдер яратмаған эш менән булышып, ғүмерен заяға үткәрә, ә Ринат нимәгә тотонһа, шунан кинәнес ала. Бер ҡасан да, алма беш, ауыҙыма төш, тип ятмай ул, баш баҫып эшләй. Ситтән ярҙамға ла өмөт итмәй: бөтә ышаныс тик үҙендә генә булғас, өмөттәре лә селпәрәмә килмәй. Хас та бәләкәй балалар кеүек ваҡ нәмәләргә лә ҡыуана белеүе – айырым күренеш. Нимәнелер эшләне икән, ул шат! Кемгәлер ярҙамлашһа – бәхетле! Белгәнен ҡыҙыҡһыныусыларға ихласлап өйрәтә.\n– Конкурент, конкурент, тигән булалар, ул һинең ауыҙыңдан икмәгеңде йолоп алмай ҙа һуң, – ти ошо йәһәттән Ринат. – Һәләтеңде лә, тәжрибәңде лә урлай алмай. Был киң күңеллелек миндә ҡайҙанмы? Әлбиттә, бар тәрбиә, өлгө – ғаиләнән. Ата-әсәнең бер һүҙе, бер ҡылығы елгә осмай, бала күңеленә сәселә. Быны һәр кемгә мәктәптән үк әйтеп, йәштәрҙе ғаилә тормошона, атай-әсәй булырға өйрәтеп үҫтерергә кәрәк. Олоғая килә атайымды яҡшыраҡ аңлай башланым. Элек уға аптырай торғайным, ниңә миңә бер үк нәмәне тылҡый икән, тип. Баҡтиһәң, шулай итеп миңә файҙалы кәңәштәрен бирергә, белгәне менән бүлешергә тырышҡан. Балалығым, йәшлегем арҡаһында күңелем менән гел далала йөрөгәс, атайыма ҡабат-ҡабат әйтергә тура килгән икән.\nБалалар менән һөйләшергә, аңламағандарын аңлатырға, һораған һорауҙарына яуап бирергә, ҡылыҡтарыңдың һүҙеңдән айырылмауын күҙәтергә кәрәк, шул саҡта тәрбиәнең һөҙөмтәһе булалыр. Ҡай саҡта кире өлгөнөң дә ыңғайға әйләнеүе ихтимал. Мәҫәлән, ата-әсәһенең эсеүен күреп үҫкән ҡайһы бер бала тулыһынса сәләмәт йәшәү рәүешен һайлай. Балалар тураһында һүҙ сыҡҡас, ул һәм ҡыҙҙарым менән ныҡ ғорурланыуымды әйтмәй түҙә алмайым. Тәүге никахтан Айгөл ҡыҙым менән Марат улым бар. Улар – студенттар. Наталья менән уртаҡ улыбыҙ Марис беҙҙе ҡыуандырып үҫеп килә. Марат улым яңыраҡ ҡунаҡҡа килеп ҡайтҡайны. Ул ғүмерҙә лә тимер менән эшләмәгән кеше бит инде, ә тотто ла яйлы ғына итеп эшләй ҙә башланы! Кескәй Маристың да шулай ҡул эшенә оҫталығы бар. Атанан күргән – уҡ юнған, тип юҡҡа әйтмәйҙәр икән. Натальяның Фиҙәлиә менән Әмилә исемле ҡыҙҙары ла үҙемдекеләр кеүек яҡын, ҡәҙерле. Бик талантлы, аҡыллы, уңған улар. Шундай шәп биш балам, егәрле кәләшем, яратҡан эшем була тороп, инде мин дә бәхетле булмаһам, кем бәхетле булыр?!\nРинаттан йыш ҡына, нишләп ҡалаға күсмәйһегеҙ, тип һорайҙар. Ә ул дүрт стенаға һыймай, иркенлек кәрәк! Ҡул аҫтында ғына – ҡорамалдары, яйланмалары, таҡта-тимерҙәре. Төн уртаһында ла сығып, күңеле ятҡан эш менән булышырға мөмкин. Ҡалала ул бармы? Юҡ, әлбиттә.\nДонъя көтөргә әүәҫ, ҡулы ипле, үҙе килеп тороп хисле кеше бер урында ултырып сыҙамай, йыш ҡына үҙенең тыуған яғына ҡайтып әйләнә. Балаҡатай тураһында һүҙ сыҡһа, уны туҡтатып алырлыҡ түгел – тыуған еренә мөхәббәте сикһеҙ тәрән, көслө. Ринат яратҡан кешеләре уратыуында илһамланып йәшәй, ҡанатланып ижад итә. Ә ул яһаған ҡурсаҡтар кешеләргә ҡыуаныс өләшер өсөн бөтә төбәккә тарала.


Инвалидтарға уңайлы мөхит булдырыуға федераль бюджеттан 100 миллион һум аҡса бүленә // Йәмғиәт | новости башинформ.рф\nИнвалидтарға уңайлы мөхит булдырыуға федераль бюджеттан 100 миллион һум аҡса бүленә\n11:40, 4 декабря 2013 Йәмғиәт\nБашҡортостан инвалидтар өсөн уңайлы мөхит булдырыуға федераль бюджеттан 100 миллион һумдан ашыу аҡса ала. Республика үҙе лә шул тиклем үк сумма бүлә. Был турала «Башинформ» агентлығында үткән матбуғат конференцияһында БР хеҙмәт һәм халыҡты социаль яҡлау министры Ленара Иванова хәбәр итте.\nУның әйтеүенсә, инвалидтар өсөн уңайлы мөхит булдырыу буйынса проекттарҙы тормошҡа ашырыу киләһе йылда тағы ла әүҙемерәк алып барыласаҡ, сөнки финанслау күләме федераль ҡаҙнанан бүленгән аҡсалар иҫәбенә һиҙелерлек артасаҡ.\nУңайлы мөхит — ул цивилизацияға аҙым, һәм уны бөтә ерҙә лә индерергә кәрәк, тип иҫәпләй Ленара Иванова.\nБында, инвалидтар йәмәғәт ойошмалары етәкселәре билдәләүенсә, «уңайлы мөхит» төшөнсәһе — ул пандустар төҙөү генә түгел, шулай уҡ мәғлүмәти һәм социаль-мәҙәни шарттар булдырыу ҙа.\nБрифинг Халыҡ-ара инвалидтар көнөндә үткәрелде, әммә Ленара Иванова билдәләүенсә, был байрам түгел, ә «инвалидтарға айырым иғтибар һәм ярҙам көнө».\nВедомство мәғлүмәттәренә ярашлы, Башҡортостанда инвалидтар һаны бер аҙ кәмей, шул уҡ ваҡытта инвалид балалар һаны арта. Иң элек, был яңы тыуған сиктән тыш бәләкәй сабыйҙарҙы аяҡҡа баҫтырыу менән бәйләнгән.\nИнвалидты реабилитациялауҙың юғары нөктәһе итеп Ленара Иванова уны эшкә урынлаштырыуҙы атаны. Әммә әлегә был ҙур проблема.\n— Эш биреүселәрҙең бурысы — эшкә урынлаштырыу буйынса квоталарҙы күҙәтеү, — тип һыҙыҡ өҫтөнә алды министр. — Әгәр законды боҙһалар — штраф һалынасаҡ.\nКоррекцион белем биреү тураһында һөйләгәндә, ведомство башлығы, ул инклюзив белем биреү менән бер рәттән алып барылырға тейеш, тип билдәләне. Ләкин бында ла проблемалар етерлек. Иң мөһиме – уҡытыу сифаты. Бөгөн был коррекцион мәктәптәрҙә эшләрлек уҡытыусылар әҙерләү планында дәүләт сәйәсәте юҡ. Республикала бындай мәктәптәр 47.\n— Әгәр унда эшләрлек уҡытыусылар булмаһа, унан кемдәр сығарылыр – әйтеүе ҡыйын, — тип билдәләне Ленара Иванова. — Инвалид балалар уҡый алырлыҡ коррекцион мәктәптәрҙең һәм ҡәҙимге колледждарҙың төп бурысы — кешене аҙаҡтан үҙен-үҙе тәьмин итеп йәшәй алырлыҡ оҫталыҡ менән ҡоралландырыу.\nТеги: уңайлы мөхит,халыҡ-ара инвалидтар көнө


яҡынса 1660 йыл\n24.04.1731 (71 йәш)\nмажаралы әҙәбиәт, памфлеттар, публицистика\nДаниель Дефо (ингл. Daniel Defoe; 1660 йыл тирәһе, Криплгейт районы, Лондон — 1731 йылдың 24 апреле, Сприндфел районы, Лондон) — инглиз яҙыусыһы һәм публицист. Күп йылдар дауамында инглиз разведкаһын һәм контрразведкаһын етәкләй. Башлыса "Робинзон Крузо"ның авторы булараҡ билдәле. Дефо роман жанрының Бөйөк Британияла киң танылыуына булышлыҡ итә, ә ҡайһы берәүҙәр уны инглиз романына нигеҙ һалыусыларҙың береһе тип атай. Дефо — төрлө яҡлы һәм емешле ижад иткән яҙыусы. Ул төрлө темаға (сәйәсәт, иҡтисад, енәйәтселек, дин, никах, психология, ғәжәйеп хәлдәр һ.б.) 500-ҙән ашыу китап, памфлет һәм журналдар яҙған. Ул шулай уҡ иҡтисади журналистикаға нигеҙ һалыусы булған. Мәҡәләләрендә буржуаз аҡыл, дин иркен таныу, һүҙ азатлығы яҡлы сығыш яһай.\nРобинзон Крузо тураһындағы романдың рус телле уҡыусыға бик билдәле булмаған дауамында Дефо уның Бөйөк Тартариялағы һәм унда урынлашҡан Ҡытай һәм Рәсәй империяларындағы мажараларын тасуирлай.\n2 «Робинзон Крузо»\nДаниель Дефо ит һатыусы пресвитериан Джеймс Фо (1630—1712) ғаиләһендә донъяға килә, дини белем ала һәм пастор булырға әҙерләнә, ләкин сиркәү карьераһынан баш тартырға мәжбүр була. Сауҙа эше менән шөғөлләнә. 1681 йылдан дини тематикаға шиғырҙар яҙа башлай.\nГерцог Монмуттың Яков II Стюартҡа ҡаршы ихтилалында һәм 1685 йылдың 6 июлендә ихтилалсылар еңелеүгә дусар булған Седжмур янындағы һуғышта ҡатнаша.\nНьингтон академияһын тамамлай, унда грек, латин телдәрен. классик әҙәбиәтте өйрәнә. Күмәртәләп ойоҡ менән сауҙа итеүсегә һатыусы булып эшкә урынлаша. Сауҙа эштәре буйынса Испанияла, Францияла, Португалияла булырға тура килә, унда Дефо Европа тормошо менән таныша, телдәр буйынса белемен камиллаштыра. Дини белем ала.\nҺуңғараҡ Дефо үҙе ойоҡ етештереү предприятиеһы хужаһы, шунан ҙур кирбес-черепица заводының идара итеүсеһе, аҙаҡ хужаһы була, ләкин бөлә. Ғөмүмән, эшҡыуар булараҡ, Дефо, ул ваҡытта күптәргә хас булғанса, авантюраларға әүәҫлек иткән. Үҙ заманының иң актив сәйәсмәндәренең береһе лә була. Һәләтле публицист, памфлетист һәм нәшерсе, рәсми рәүештә дәүләт вазифаһын биләмәһә лә (Британияның разведка хеҙмәттәрен етәкләй), бер заман ул королгә һәм хөкүмәткә ҙур йоғонтоға эйә була. 1697 йылда «Проекттар хаҡында тәжрибә» әҫәрен яҙа, унда сәйәси һәм иҡтисади реформалар тәҡдим итә. «Диссиденттарҙы язалауҙың иң ҡыҫҡа ысулы» памфлеты өсөн төрмәгә һәм хурлыҡ бағанаһына хөкөм ителә, әммә "Хурлыҡ бағанаһына гимн"ы баҫылып сыҡҡас, яза урынына триумф була: Лондон кешеләре уға таш урынына сәскә ырғыта.\n1719 йылда Дефоның иң билдәле әҫәре «Робинзон Крузоның тормошо һәм ғәжәйеп мажаралары» китабы сыға һәм авторға иҫ киткес танылыу килтерә. Шул уҡ йылда Дефо "Робинзон Крузоның артабанғы мажаралары"н, киләһе йыл уның хаҡында тағы бер китап яҙа, әммә беренсе әҫәрҙең уңышын ҡабатлай алмай.\nДаниель Дефо 1731 йылдың 24 апрелендә Лондонда вафат була.\n«Робинзон Крузо»[үҙгәртергә | вики-тексты үҙгәртергә]\n59 йәшендә (1719 йыл) Даниэль Дефо үҙенең ижад ғүмерендәге беренсе һәм иң яҡшы романын баҫтырып сығара — «Йорк диңгеҙсеһе Робинзон Крузоның үҙе тарафынан һөйләнгән тормошо һәм сәйер, ғәжәйеп мажаралары» (ҡыҫҡаса — «Робинзон Крузо»).\nРоманды әҙип ысынбарлыҡта булған хәлгә нигеҙләнеп яҙа: 1704 йылда шотланд диңгеҙсеһе Александр Селькирк капитан менән ыҙғыша һәм әҙ генә аҙыҡ-түлек һәм ҡорал алып таныш булмаған ярҙа төшөп ҡала. Аҙаҡтан беленеүенсә, ул Тымыҡ океандағы Хуан Фернандес утрауы булып сыға, Селькирк шунда дүрт йылдан ашыу яңғыҙ тормош алып бара, һуңынан уны Вудс Роджерс командалыҡ иткән карап ҡотҡара.\nӘммә Селькирк утрауҙа ҡырағайға әйләнеп бөтә, ә Робинзон Крузо рухи яңырыу кисерә. Варварлыҡтан (һунар һәм аҙыҡ йыйыусылыҡтан) ул цивилизацияға күсә (игенселек, малсылыҡ, һунар, ҡол биләүселек).\nhttps://ba.wikipedia.org/w/index.php?title=Даниель_Дефо&oldid=799903 ҡабул ителгән\nБыл бит һуңғы тапҡыр 18:29 14 апрель 2018 үҙгәртелгән.


ҠОРТТАРҘЫ СЫҒАРЫП УЛТЫРТҠАС, НИСЕК ҠАРАРҒА?\n15 Апрель 2020, 12:00\nКүстең көсө оя ҙурлығына тап киләме икәнен белеү өсөн, йылытҡысты алып, ситке рамдарҙы шылдыралар һәм нисә рамды ҡорттар тығыҙ итеп һырып алған икәнен ҡарайҙар.\nСикләү таҡтаһын (диафрагманы) ҡортло рам эргәһенә ҡуйғас, ҡортһоҙ рамдарҙы ситкә шылдыралар, йәғни ояны ҡыҫҡарталар.\nБалы булыу-булмауын ситке ике рамды алып ҡарап беләләр. Әгәр уларҙа бал булмаһа, балы йылытылған 1-2 тулы рамды ояның ике яҡ ситенә ҡуялар. Бал юҡ икән, канди бирергә кәрәк (1 килограмы 1 – 1,5 айға етә). Ояла ҡатҡан, әсегән, ҡорт тиҙәге менән бысранған балды ҡалдырырға ярамай. Был осорҙа шәкәр сиробын да бирергә тырышмағыҙ, сөнки ҡорттар нектар эҙләп оянан ситкә осорға мәжбүр буласаҡ һәм күпләп һәләк буласаҡ.\nИнә ҡорттоң барлығын ныҡлап ҡарарға кәрәк. Йомортҡалар күренмәгән, йә иһә булғаны ла көпләнгән хәлдә икән, бындай ояларҙы яҡын арала тикшерергә кәрәк.\nЯҙын тәүге ҡараған саҡта оло инәле, көсһөҙ күстәрҙә, шулай уҡ көҙҙән күпләп шәкәр сиробы ашатылған һәм һитәһе булмаған күстәрҙә йомортҡалар булмай. Бындай ғаиләләрҙе бүтәненә ҡушырға, таратырға ашыҡмағыҙ! Йомортҡа булмау инә юҡ тигәнде аңлатмай. Ҡайһы бер күстәрҙә үрсеү инстинкты һуңлап уяна. Был ғаиләләрҙе, үҫешергә шарттар булдырып, 6 – 10 көнгә үҙ яйына ҡалдырығыҙ. Шул ваҡыттан һуң да инә йомортҡа һала башламай икән, нуклеустан инә алып, бындай инәне алмаштырырға кәрәк. Инә ҡорт булмаһа, уртаса көслө, инәле башҡа күскә ҡушығыҙ. Ике көсһөҙ күсте ҡушыуҙан файҙа юҡ.\nКөн ярайһы һыуытып ебәргәндә тәүге ҡарау ваҡытында аҙыҡ барлығын ғына тикшерәләр һәм ояны өҫтән, эргәнән ныҡлап йылыталар. Шулай итеп, беренсе кисектергеһеҙ эштәр башҡарылғас, көслөлөгө, йомортҡаларының күләме һәм сифаты, инәһе булыуы, булһа ниндәй сифатта булыуы, аҙығы етеү-етмәүе буйынса һәр күстең хәле асыҡ күренә.


Төп инструмент булып портфелен тапшыра кодтар Hack бушлай скачать\nКоманда Morehacks.net ғорурланып эшләргә күҙәтеү өсөн был яңы взломать ҡоралы. Взлом еңелерәк, сөнки программа менән тәьмин итеү өсөн билдәләнгән әлеге тормошта барлыҡҡа килгән максатка. Һеҙ Don’T ярлы, теләсә ҡайһы компьютер һәм клонлаштырыу белемдәрен өсөн уйын взломать. Байтаҡ скачать ҙур булмаған программаһына диуарҙа Android/iOS йәки компьютерҙа һәм аҙрак ике минут процессы тап взлома.\nХәҙер ярҙамында ғына бер нисә кликов атаһыҙ hack the game Һуңғы Тапшыра Портфелен. Өҫтәргә неограниченный һум һаны һеҙҙең уйын иҫәбенә һис тә арзан һәм башҡа стрестарҙы. Бик тә еңел була бесчисленный бик күп һум тормошҡа ашырыу өсөн был уйында. You can forget about the in-app sales if you use this Һуңғы Кодтар Портфелен Тапшыра Ҡоралы Hack. Ни өсөн һеҙ теләгән әле һатып реаль аҡса ҡасан атаһыҙ эйә, уның 100% FREE and very easy ? Иҫбатлай аҫтан да һөйләйәсәк:\nҺәр кем эйә була ала һәм ул да булһа теләсә башҡа ниндәй сумма бер үк! Just with this Һуңғы Кодтар Портфелен Тапшыра Ҡоралы Hack мөмкин тулыһынса взломать был уйынды хәүеф-хәтәрһеҙ. Прокси-серверы системаһын гарантия 100% процессы хәүеф-хәтәрһеҙ взломать. Скачать ҡулланырға взломать ҡоралы туранан-тура һеҙҙең төҙөлөшө мобильном, был’s иң ябай вариант. Шулай уҡ, әгәр телисез икән, ҡуллана атаһыҙ ПК/Пландар ОС унынсы версияһы. Әгәр телисез икән, был версияһын, рәт-рәт следуйте түбәнерәк инструкциям.\nҺуңғы портфелен тапшыра кодтар взломать ҡоралы өсөн Пландар х ОС & ПК нисек ҡулланырға етәкселеге\nСкачать һәм эшләтеп ебәреү Ultimate Briefcase Hack\nБаҫығыҙ әлеге төймәгә "тикшерергә Индереү" төймәгә\nЯҙығыҙ һаны тәңкә" ”Поделка” ағза\nБыл’ул s. Әгәр телисез икән, файҙаланырға һәм был ғәжәйеп туп һуғыу, баҫығыҙ был төймәгә Скачать, һайлағыҙ версияһын, уны һеҙгә һәм наслаждайся!


Зәйнәб Биишева исемендәге Башҡортостан “Китап” нәшриәте билдәле яҙыусы, БАССР-ҙың һәм РСФСР-ҙың атҡаҙанған мәҙәниәт хеҙмәткәре, Салауат Юлаев исемендәге премия лауреаты, СССР Яҙыусылар союзы ағзаһы Ғәли Ибраһимовтың “Кинйә” романын тәҡдим итә.\n“Кинйә” тарихи романында Ғ. Ибраһимов Кинйә Арыҫланов образын тулыһынса һынландырыуҙы маҡсат итеп ҡуя. Роман өс китаптан тора. Беренсе китап “Тапалған йәйләү” тип аталып, 1735 йылдан 1756 йылғаса дәүерҙе үҙ эсенә ала һәм Кинйәнең йәш сағы, ул йәшәгән осор тасуирлана. Икенсе китап “Ил ағаһы” исемендә башҡорттарҙың Рәсәй ар¬мия¬һы составында Пруссияға ҡаршы һуғышта ҡатнашыуы (1756 – 1762 йылдар) һәм Пугачев етәк¬се¬легендәге Крәҫтиәндәр ихтилалы баш¬ланыуы ваҡиғаларын һүрәтләй. Өсөнсө китапта 1773 – 1975 йылдарҙағы хәл-ваҡиғалар тасуирланып, бында Кинйәнең баш күтәреүселәр хәрәкәтендә төп юлбашсыларҙың береһенә әүере¬леүе, Пугачевтың тоғро яуҙашы дәрәжәһенә күтәрелеүе яҡтыртыла.\nӘҫәрҙә документаль-тарихи материалдар бай һәм төрлө яҡлы, тарихи шәхестәр, уларҙың яҙмышы, эшмәкәрлеге киң сағылыш таба.\nУндағы хәл-ваҡиғаларҙы автор шундай еңел һәм мауыҡтырғыс итеп уҡыусыларға еткерә.\nБашҡорт һәм рус телдәрендә донъя күргән “Кинйә” романын нәшриәттең фирма магазиндарынан һатып алырға мөмкин.


Өфө, Дүшәнбе һәм Силәбе эксперттары Шанхай хеҙмәттәшлек ойошмаһының донъя иҡтисадындағы әһәмиәтен билдәләне // Йәмғиәт | новости башинформ.рф\nӨфө, Дүшәнбе һәм Силәбе эксперттары Шанхай хеҙмәттәшлек ойошмаһының донъя иҡтисадындағы әһәмиәтен билдәләне\n15:54, 17 апреля 2015 Йәмғиәт\nӨФӨ, 2015 йыл, 17 апрель. /«Башинформ» мәғлүмәт агентлығы, Арина Рәхимҡолова/.\nӨфө, Дүшәнбе һәм Силәбе эксперттары ШОС сиктәрендә иҡтисади интеграция мәсьәләләрен тикшерҙе. Тема «ШОС һәм БРИКС: глобаль иҡтисадтың тотороҡлоҡ һәм үҫеш факторы» халыҡ-ара ғилми-ғәмәли интернет-конференцияһында күтәрелгәйне. Уның ойоштороусылары булып Башҡортостан дәүләт хеҙмәте һәм идара итеү академияһы, Өфөләге «Самрау» Евразия үҙәге, Тажикстан Республикаһының Финанс министрлығы, Тажикстандың Финанс-иҡтисад институты, Рәсәй Федерацияһы Хөкүмәте ҡарамағындағы Финанс университеты сығыш яһаны.\nЭксперттар фекеренсә, ШОС һәм БРИКС-тың донъя иҡтисадындағы роле әһәмиәтлерәк була бара.\n— Бөтә илдәрҙәге финанс университеттарының бурысы — иҡтисади көрсөккә ҡаршы тора алырлыҡ белемле белгестәр әҙерләү, — тип билдәләне Тажикстандың Финанс-иҡтисад институты ректоры Ашурбой Солиев. — Шуға күрә ошондай видеоконференцияларға йәштәрҙе — студенттарҙы һәм аспиранттарҙы йәлеп итеү мөһим.\nОшо фекерҙе йөпләп, Башҡортостан Башлығы кәңәшсеһе Рудик Исҡужин бөгөнгө көндә глобаль идара итеүҙең боҙолоуына, шуға күрә күп илдәрҙең иҡтисади һәм сәйәси яҡтан тотороҡлоҡ өсөн яҡлау эҙләргә мәжбүр булыуҙарына иғтибарҙы йүнәлтте. Шанхай хеҙмәттәшлек ойошмаһы ҙур биләмәле һәм донъя иҡтисадында әһәмиәтле урын биләгән илдәр өсөн тап шундай базаға әүерелде.\nБашҡортостан дәүләт хеҙмәте һәм идара итеү академияһы ректоры Сергей Лаврентьев үҙ сығышында белем биреү һәм фәнни өлкәләрҙәге төбәк-ара бәйләнеш мәсьәләләре хаҡында һөйләне. Ошондай хеҙмәттәшлек концепцияһын Башҡортостан Башлығы Рөстәм Хәмитов Дүшәнбелә үткән ШОС саммитында иғлан иткәйне, тип билдәләне ул. Хәҙер, бер йылға яҡын ваҡыт үткәс, ошо башланғыс әүҙем үҫешә.\nКонференцияны Тажикстан Финанс-иҡтисад институтының халыҡ-ара иҡтисади мөнәсәбәттәр факультеты деканы Николай Попов тамамланы. Ул Бөйөк Ватан һуғышында Еңеүҙең 70 йыллығын байрам итеү алдынан ошондай саралар үткәреүҙең әһәмиәтле булыуын билдәләне.\n— Бөйөк Ватан һуғышы ШОС илдәре халыҡтары өсөн тарихтың изге бите булып тора. Тарихи хәтер — мәғариф, фән һәм иҡтисад өлкәләре өсөн нигеҙ, — тине Николай Попов.\nТеги: шос һәм брикс саммиттары,халыҡ-ара хеҙмәттәшлек


19 Октябрь , 09:00\nБлаговар районында суд ҡарарын тормошҡа ашырыуҙан ситләшкән алименттар буйынса бурыслыға 100 сәғәт мәжбүри эштәр тәғәйенләнгән. Суд приставтарының федераль хеҙмәтенең БР буйынса идаралығынан белдереүҙәренсә, ул хәҙер ауыл зыяратында эшләй.\nРайондың бер ауылында йәшәгән ир балиғ булмаған улы өсөн түләүҙәрҙе даими башҡармаған, рәсми рәүештә эшләмәгән. Һөҙөмтәлә уның алименттар буйынса 300 мең һумдан ашыу бурысы йыйылған.\nСуд приставтары бурыслыға ҡарата баланы тәрбиәләүгә аҡса ебәрмәүе тураһында протокол төҙөгән. Артабан суд алиментсыны 100 сәғәткә мәжбүри эштәргә ҡушыу тураһында ҡарар сығарған.\nАуыл биләмәһе хакимиәте менән мәжбүри эш сәғәттәрен атҡарыуға урын - зыярат билдәләнгән. Әлеге ваҡытта алиментсы ир биләмәне йыйыштырыуға тотонған.


Өфөлә «АгроКомплекс-2016» ҙур агросәнәғәт күргәҙмәһе ойошторола // Йәмғиәт | новости башинформ.рф\nӨфөлә «АгроКомплекс-2016» ҙур агросәнәғәт күргәҙмәһе ойошторола\n15:50, 11 января 2016 Йәмғиәт\nӨфөлә «АгроКомплекс-2016» ҙур агросәнәғәт күргәҙмәһе ойошторола Фото: Андрей Старостин\nӨФӨ, 2016 йыл, 11 ғинуар. /«Башинформ» мәғлүмәт агентлығы, Ксения Калинина/.\n15 марттан 18-нә тиклем Өфөләге «ВДНХ-Экспо» майҙансығында «АгроКомплекс-2016» XXVI агросәнәғәт күргәҙмәһе ойошторола. Сирек быуат эсендә «АгроКомплекс» республиканың төп агросәнәғәт форумдарының береһенә һәм ил, халыҡ-ара кимәлдәге ҙур сараға әүерелде. Был хаҡта «Башинформ» агентлығына Ауыл хужалығы министрлығының матбуғат хеҙмәтендә хәбәр иттеләр.\n«АгроКомплекс»тың күп тармаҡлы концепцияһы агросәнәғәт комплексының бөтә спектрын үҙ эсенә ала. Килеүселәргә һәм ҡатнашыусыларға уңайлы булһын өсөн күргәҙмә агросәнәғәт комплексының төп йүнәлештәре буйынса ете тематик бүлеккә бүленгән — «Туҡланыу продукттары», «Эшкәртеү ҡорамалдары», «Ауыл хужалығы техникаһы», «Малсылыҡ», «Ветеринария», «Үҫемлекселек» һәм «500 ферма».\nЭшлекле программала пленар ултырыштан һәм секция эштәренән торған агросәнәғәт форумын уҙғарыу ҡаралған, тип һөйләнеләр ведомствола. Ултырышта Рәсәй төбәктәре башлыҡтары һәм министрлыҡ вәкилдәре, Башҡортостан райондары башлыҡтары, агросәнәғәт комплексы предприятиелары етәкселәре ҡатнаша. Секцияларҙың модераторҙары булып тармаҡ эксперттары, федераль власть органдары вәкилдәре, агросәнәғәт комплексы предприятиелары һәм ассоциациялары етәкселәре сығыш яһай.\nБылтыр XXV күргәҙмәлә Рәсәйҙең 32 төбәгенән, Ҡаҙағстандан, Голландиянан, Польшанан, Германиянан һәм Ҡытайҙан 250-нән ашыу предприятие ҡатнашты. «АгроКомплекс» сиктәрендә бал йәрминкәһе һәм орлоҡ күргәҙмә-һатыу, «Тере ферма»ның эше ойошторолдо, унда һарыҡтарҙы, ҡош-ҡортто һәм ҡиммәт тиреле кейектәрҙе күрергә мөмкин ине.\nТеги: ауыл хужалығы,агросәнәғәт комплексы,күргәҙмә